
Brisas del Mar, tabata un simbolo di Savaneta, sigur pa su piscadornan. Brisas, manera e tabata wordo yama, tabata e prome restaurant di cuminda di laman na Savaneta y asina 
a bira un simbolo unico di Savaneta, unda a sa di atrae un cantidad di turista, pero tambe a haya bishita di miembronan di Cas Real, y di otro alto ehecutivonan. Pesey ayera ora 
cu a mira con esaki tabata ser “elimina” pa haci lugar pa otro desaroyo, sigur el a haci dolor. Dolor sigur pa su fundadornan, pero tambe pa tur esnan cu ta biba rond di e restau¬ 
rant cu sigur a haci Aruba famoso. N’e lugar aki, lo bay construi aigun condo’s nobo, cu un front di masha bunita. Tur clase di éxito!! 


NCMBRAMBSfTOD D. WRLB/IAN CCMOD RECTCR □ HISANSATAOTRO 
NCMB/d CN PCUT1 æPAYUCAM LOSWABMTAPASU MALMAINBHOR PJQ ffO 

Trahadornan di The Aruban Resort pa di 3 luna 
consecutivo no a cobra nan salario na tempo 

Nan a bisa ta basta y a manifesta durante un ora pafor di e hotel 

AYERA trahadornan di The cu hopi nende homber ta traha, cu esaki por wordo soluciona, si -— 


Aruban Resort a bay para pa¬ 
for mirando cu pa di dos luna 
consecutivo gerencia di hotel 
ta aplaza pago di salario cu 7 
diaPresente na e sitio tabata 
Rudy Geerman, presidente di 
FTA. El a splica cu e situacion 
a cuminsa tres luna pasa ora 
nan a cuminsa paga un of dos 
dia lat y luna pasa nan a paga 
dia 31 y e luna aki trahadornan 
a haya un carta cu ta bisa cu e 
trahadornan atrobe por cobra 
te dia 31. Dor di esey a dicidi 
cu ta basta, trahadornan a bisa 
cu nan no por sigui asina cu 
cada biaha cu yega ora di paga 
no por paga. Ta trata aki di un 
grupo di casi 300 trahador di e 
hotel y Key Largo Casino cu no 
a ricibi nan placa ainda siendo 
cu nan tambe tin debenan pa 
paga.Lo cual FTA ta lamenta 
ta cu mayoria di trahador para 
pafor ta hende muher mientras 


pero ora momento di berdad 
yega, hopi di nan ta cobarde. 
“Mi ta lamenta esaki pasobra 
akiden nos tur den caso aki ta 
keda sin placa y awor ta yega 
momento pa demostra y wak 
cuanto hende muher so ta para 
pafor”, Rudy Geerman a duna 
di conoce. 

FTA a papia cu gerencia cu a 
siguranan cu esaki ta e ultimo 
biaha cu esaki lo pasa. A manda 
un carta pa e sindicato bisando 
esaki, pero segun Geerman, 
tanten cu no yega fin di septem¬ 
ber no por kere, pasobra e la 
bin ta pasando pa 3 luna caba. 
E ta spera cu en berdad esaki 
ta e ultimo pasobra nan no ta 
dispuesto pa sigui mas. 

Geerman ta bisa cu e hotel aki 
ta hopi gusta y ta constamente 
yen y cu e problema cu nan tin 
ta cashflow y nan ta sperando 


esaki no tuma lugar e lo por tin 
su consecuencianan grave. 
Presidente di FTA igualmente a 
mustra e amor di trahadornan 
di Aruban Resort pa cu e hotel 
caminda hopi biaha nan ta saca 
placa for di nan saco pa cumpra 
aigun producto cu tin mester, 
manera por ehempel clorox y 
ningun dia nan a haya un danki 
di gerencia. 

Un trahador di e hotel a co- 
menta cu nan ta wordo instiga, 
cu si nan manifesta pafor nan lo 
wordo kita for di trabou. E ta 
conta cu nan no tin un plan di 
pension, cu gerencia tin como 
4 ana sin paga Fatum, tampoco 
nan tin un seguro di bida, no 
tin belastingnan paga. “Nan ta 
pidi respet, pero nan no ta duna 
e respet cu nos mester. Nos ta 
trahador gewoon, housekeep- 
ing, pero nos mester respet pa 
nos como persona”. E ta bisa 


Memorandum 


Tb: All Employecs 

From: Jason Knsallis 

Cc All Departmenl Head, Managers, Paul Moore, Bemte Burkholdcr, Gfiry T&dycta, 
Michael Buller, Colin Maricey, and Karen Hana 
Dato: 5/20/2009 
Ro: Payroll Payraeot 

Management would Likc to inform all employees that the payrotl for Lhe Half-Monttøy 
perind of August l* thm August 15*, 2000. and the Monthly Payrull of August 2009, 
might be ddayed until Monday AugusL 3 I ri , 2009. We are trymg to do evéry thing we am 
to secure payment by the 25*, hnwever if this is not achievahle, we may have to let you 
kuow that pay roU wiU take pkee at the end of the moath, same as it was last month. We 
understand that this is a very difficult situation and we sinoerely appredalc your 
unders tand mg at this time. 

Piea« take gøod mticc af the above. 

Le r Gerendi} desea informar a (odos tos empleados que existe lo posihilidad que la 
nomina bi-mensuol del periode del primero al quince de Ågosto del 20U9 y la nominet 
mens ua {del mes de Agosto del 2009 m serån pagodes hasta el Viernes, SI de Ågosto del 
2009, Es tamo s tratando de hacer todo lo posible para que estas nomina s aun salgan el 
dia 2$ de Agosio, pero en el caso que no se hgre uta fecha, existe la posihilidad de que 
les tendremos que mtiftcarles que estas nominets no se paga rart hasta eljin del mes, al 
igual que el mes pasado. Enlememos que esto es tma situation muy diflcll y les 
agradecemos su comprensidn. 



Principle Financial Officer 


cu si e situacion ta grave mihor awor y nu dune un Pasco den 
pa nan bisa cu ta bay bancarota bancarota. 


Mike de Meza, Parlamentario y Candidato No. 3 AVP 

Existencia di refineria na Aruba y nos industria petrolero ta na punto di 
wordo extingui bou di un gobernacion deficiente di MEP 



DESPUES cu por a tuma nota 
di e partida di Carnival Cruise 
Lines, e partida di KLM, e reduc- 
cion di vuelonan di American 
Airlines, awor tambe e existen¬ 
cia di e refineria na Aruba y nos 
industria petrolero ta na punto 
di wordo extingui bou di un 
gobernacion deficiente di MEP, 
Mike de Meza candidato num- 
ber 3 di partido AVP ta indica. 
E ta splica cu e unico cu lo ta 
culpable si e refeneria na Aruba 
mester cera su portanan ta e go- 
bierno di MEP bou liderazgo di 
sr. Nelson Orlando Oduber. 
Partido MEP pa ocho ana caba 
ta den gobernacion, manehando 
Aruba deficientemente y cu tin 
Aruba completo den un spiral 
negativo pa e ultimo 8 ananan. 
Tampoco pueblo no mester 
lubida cu ta bou di maneho 
di MEP a introduci e medida 
mas destructivo den historia di 
Aruba cu yama BBO cu tur su 


consecuencia pa pueblo y com- 
ercio! Awor cu tin e crisis global 
y no tin ningun espacio pa 
sconde, tur e maneho deficiente 
di e gobierno actual di MEP ta 
bira mucho mas evidente. 

For di 2004 te cu final di 2006 
Valero a inverti 900 miyon 
florin den e refineria na Aruba. 
Na momento cu Valero na 2007 
kier a inverti 1.8 biyon florin 
den e refineria aki na Aruba 
y paga impuesto di ganashi y 
deshaci (4 ana mas tempran) di 
e tax holiday y asina contribui 
cu nan “fair share”, gobierno di 
MEP a nenga esaki! 

De Meza ta splica cu Valero su 
operacion ta crea cupo di trabou 
directo y indirecto pa entre 
5000 pa 7000 hende (spinoff) 
y ta contribui cu mas o menos 
110 miyon florin den caha di 
gobierno cu impuesto riba sala¬ 
rio pa ana. 

Pero pa falta di incapacidad 


y arogancia e gobernantenan 
actual a keda sin busca solucion 
na mesa cu Valero. Despues cu 
Valero a nenga di acepta e BBO 
riba exportacion, PetroBras a 
nenga di acepta e BBO riba ex¬ 
portacion y awe Petrochina ta 
nenga di acepta e BBO riba ex¬ 
portacion, ainda e gobernante¬ 
nan no ta realisa cu nan maneho 
deficiente y nan incapacidad pa 
maneha ta haciendo asina hopi 
dano na nos pais y su economia. 
Awe pueblo por a tuma nota cu 
9 di september (9-11) proximo 
un gran candidad di contratista 
ta wordo retira for di Valero. 
Ayera Valero Energy Corpora¬ 
tion a notifica empleadonan 
di Valero Aruba Refinery cu e 
decision a wordo tuma pa sigui 
tene e planta abou (shutdown) 
pa un periodo INDIFINI! Como 
consecuencia di e decision aki e 
trabounan actual di mantencion 
ta bay wordo DISMINUI y lo 


laga gran parti di e trahadornan 
di contract cu tey ainda bay! 

En bes di trata e situacion di e 
refeneria na Aruba cu seriedad, 
e gobierno actual keto bay ta 
prefera di scohe pa acusa tur 
otro den comunidad pa e situa¬ 
cion dificil pa cu e supervivencia 
di e refeneria. Despues cu e me- 
sun sr. Nel Oduber tabata den 
gobierno ora cu LAGO a cera, 


tambe ora Coastal a bay y ora El 
Paso a bay, awe ta den gobierno 
y Valero ta na punto di anuncia 
nan partida for di Aruba tambe. 
Awe hasta esnan cu ta sostene 
e partido di MEP lo mester biba 
cu e realidad di e gobierno su 
malmaneho y incapacidad pa 
goberna Aruba dignamente, 
segun declaracionnan di Mike 
de Meza. 

Refineria na Aruba ta keda shutdown 

Dia 11 di september awor, lo finalisa tur relacion di trabao cu tur contratista 

7 Mil trahador ta keda sin trabao 


AYERA Valero Energy Corporation a notifica emplea- 
donan di Valero Aruba Refinery cu e decision a wordo 
tuma pa sigui tene e planta abao (shutdown) pa un 
periodo indefini. A consecuencia di e decision aki e 
trabaonan actual di mantencion ta bay wordo disminui 
y lo laga gran parti di e trahadornan di contract cu tey 
ainda bay. 

Segun Valero, e pasonan aki ta necesario, pasobra for 
di dia cu Valero a dicidi pa baha e unidadnan di produc- 
cion na Valero Aruba Refinery e situacion economico 
p’e refineria no a mehora. Desafortunadamente e difer- 
encia den prijs entre crudo ligero y crudo pisa no a bira 
mas grandi y e margennan di producto ta keda abao. 
Esaki ta haci cu no ta lucrativo pa core e planta. 

No tin un cambio den e status di e empleadonan di Vale¬ 
ro Aruba Refinery y Valero ta studiando maneranan 
pa tene e refineria viable. Esaki por inclui un benta. E 
decisionnan ey lo wordo determina pa factornan eco¬ 
nomico den transcurso di tempo. Te aki e participacion 
oficial di Valero ayera n’e empleadonan. 

Di acuerdo cu nos fuentenan, ainda tin negociacion 
entre Valero y PetroChina, pero e compania Chines tin 
aigun condicion, cu te ainda Gobierno no kier reacciona 



riba nan. Manera e.o. PetroChina kier haya e refineria 
sin ningun debe, y kier e refineria sin empleado, pa nan 
bin cu nan propio hendenan. Y di loke nan mester, lo 
busca e ora ey for di mercado laboral di Aruba. 

7 Mil trahador sin trabao 

Ayera tardi, Valero a convoca un reunion cu tur con¬ 
tratista cu ta traha riba tereno di Valero. Aki e compania 
a anuncia di nan decision, esta cu e refineria lo keda 
shut-down pa un tempo indefini. Pero den mesun ro¬ 
sea a anuncia, cu entrante 11 di september lo termina 
tur relacion di trabao cu tur contratista. Esaki nifica 
cu di inmediato como 7 mil tata di famia lo keda sin 
trabao. 

Maske cu esaki no a bin como un sorpresa, pasobra 


e decision aki tabata colga den aire caba, pero 7 mil 
hende awor sin trabao, sigur lo afecta henter economia 
di Aruba y di San Nicolas en particular. 

Un di e companianan afecta ta M&M, di Parlamentario 
Mike de Meza, kende den declaracionnan haci, a duna 
di conoce cu esaki tin nomber y fam, esta Nelson O. 
Oduber, kende su Gobierno t’asina cabesura di no kier 
sinta na mesa cu ehecutivonan di Valero, kendenan for 
di 2007 a anuncia di kier inverti sigur un biyon dollar 
den e refineria. Si for di 2007 Valero a inverti den e 
refineria, sigur esaki lo a haci cu awe e refineria ta mas 
up-to-date pa sigui opera. 

Refineria Isla na Corsow, ta mucho mas avansa cu 
refineria Valero, pasobra Refineria Isla por produci 
mas producto cu loke refineria di Valero por produci 
na Aruba y pa exportacion. 

Unabes cu a keda participa ayera merdia cu dia 11 di 
september awor lo finalisa tur contract cu tur compania 
contratista, por a sinti un tension masha grandi bao di 
e trahadornan, sigur esnan cu tin debe pa paga ainda. 
Nan ta bibando den un incertidumbre y nan no tabatin 
bunita palabra pa Gabinete di Nel Oduber. 


Informacion for di fuentenan den direccion di Finansa ta mustra cu 

Nombramento di D. Werleman como director di Finansa ta otro 
nombacion politico pa yuda Nilo Swaen tapa su mal maneho financiero! 


NOMBRAMENTO di D. Werleman como director 
di Finansa no a cay como sorpresa pa mayoria di e 
trahadornan di dicho departamento ya cu e ta conoci 
eynan como un fiel sostenedor di Nilo Swaen. Werle¬ 
man ta wordo mira como e persona cu a sa di defende y 
guia Swaen su mal maneho financiero y presupuesto- 
nan ficticio yena cu deficitnan gigantesco cu a conduci 
na introcucion di BBO pa tapa e buraconan aki. 
Pregunta ta, con un persona cu apenas un par di ana 
atras a drenta den servicio bou di Nilo Swaen na dicho 
departamento y sin diploma, pa despues caba di studia 
anto den ramo di economia “General” (ni sikiera den 
finansa publico!), y cu nunca a carga e responsabilidad 


ni e funcion di hefe , por a wordo nombra y promovi 
asina liher riba tur otronan cu si tin un studio halto di 
Accountant of Financiero y cu si ta bin ta eherciendo 
e funcion di hefe pa masha hopi ananan caba? 

Segun nos fuentenan Werleman a wordo nombra 
pasobra e ta un “Ja” knikker di Nilo Swaen y cu Mes¬ 
sing di e otro “Ja“ knikker, consultant Erwin Croes, 
ta permiti su mes wordo manipula na antoho di Nilo 
Swaen pa duna consehonan for di direccion di finansa 
pa complace family & friends. Segun fuentenan eyden 
D. Werleman hunto cu Nilo ta un di e motornan cu a 
conduci na e prestamonan haci desde ana 2002 pa 
2008 di nada menos cu 1900 miyon. E prestamonan 


aki di 1900 miyon ta e debe cu Derrick Werleman y 
Erwin Croes a yuda hinca Aruba aden pa mantene MEP 
na bida den gobierno te awe, pero ta pueblo y futuro 
generacionan tin di bay paga e debe aki bek. 

Segun fuentenan Werleman ta e mucha manda di Nilo 
cu ta campeon na camufla Nilo y MEP su fechorianan, 
Por ta awor si e por splica dicon departamento di 
Finansa no a haci su trabou di controla gastonan di 
Landslaboratorium haci dor di Maiky Faro difunto y 
otro asuntonan dudoso cu a tuma y keto bay ta tu- 
mando lugar! En todo caso lo ta interesante pa sa cual 
ta e rotte appels cu lo cay for di palo una vez cu e.o. e 
investigacionnan pidi dor di Hulanda cuminsa! 

Rudy Lampe, di RED, a anuncia cu 

Ex-Presidente di Banco Central, drs. Rob Henriquez 
ta disponibel pa sirbi Aruba como yakminister 


DEN combersacion cu drs. Rob Hen¬ 
riquez, ex-Presidente di Banco Central, 
Rudy Lampe, lider di RED a keda in¬ 
forma cu su persona ta ofrece pa sirbi 
Aruba como ‘vakminister’ den caso cu 
un partido politico haci apelacion riba 
su experticio y experiencia. 

Pronto drs. Rob Henriquez lo elabora 
riba e topico aki den un programa di 
television cu lo keda anuncia cu an- 
ticipacion. Partido RED sigur lo apela 
riba su boluntad di servicio como vak¬ 
minister di finanza e momento cu RED 
drenta Gobierno. 

Drs. Rob Henriquez a pone diferente 
condicion riba mesa pa por funciona 
como ‘vakminister’. Prome, mester 
ofrece un cuadro legal cu ta pone como 
obligatorio disciplina presupuestario, 
kier men no ta permiti deficit presu¬ 
puestario y ta pone un tope maximo pa 
loke ta gastonan di Gobierno. 

Dos, mester bin ayudo presupuestario 
di parti di Reino Hulandes/Union Eu- 
ropeo, pasobra t’asina so lo por carga e 
bienes yservicionan colectivo, manera 


infrastructura, ensenanza, salubridad 
publico, medio ambiente, estado di 
derecho y un desaroyo economico 
duradero. 

Tres, mester bin control financiero 
for di Reino Hulandes, al estilo di e 
‘financieel toezicht’ cu ta keda imple- 
menta pa Corsow y St. Maarten. Den 
e comision di ‘financieel toezicht’ ta 
trata di dos experto financiero local y 
un experto apunta pa Hulanda cu ta 
supervisa y ta duna conseho tocante e 
presupuesto pa evita cu e debe nacio- 
nal lo sigui aumenta. 

Partido RED ta bay full di acuerdo cu e 
condicionnan aki, pasobra nan lo yuda 
eleva e calidad di bida di nos pueblo. 
RED no kier dj is cambia payaso y e 
circo ta sigui, RED kier caba cu e circo 
mes. Pesey nos ta agradecido cu tin 
ciudadano di caliber manera drs. Rob 
Henriquez kende ta dispuesto pa sacri- 
fica nan mesun trankilidad pa sirbi nos 
pais como vakminister. 

Drs. Rob Henriquez a nace dia 14 di 


october 1947 na Aruba y ta casa y 
tin dos yiu. Despues di a termina su 
HBS-A na Aruba, el a studia econo- 
mia na Universidad di Amsterdam y 
pa su doctoraal su specialidad tabata 
economia monetario y financiamento 
empresarial. 

El a sigui specializa na IMF na Wash¬ 
ington, a logra su diploma Assurante B 
y a traha for di 1975 na Banco Central 
di Antias na unda e a bira despues 
Director Adhunto di Banco Central di 
Antias. 

Su experiencia ta inclui di tabata Direc¬ 
tor di Banco Central di Antias pa loke 
t’e branch di Aruba, Manager di Banco 
di Caribe, Director di Banco di Desa¬ 
royo di Antias y por ultimo e tabata 
Presidente di Banco Central di Aruba 
di 2004 pa 2007. Di 1987 pa 1989 e 
tabata tambe Presidente di Contraloria 
General di Aruba. 

Maneho di placa di pueblo di Aruba lo 
ta den bon man teniendo un persona 
cu un carera asina impresionante como 



vakminister. Den e momento econom¬ 
ico financiero asina dificil cu Aruba 
ta pasando aden, drs. Rob Henriquez 
ta ‘the right man on the right place’ 
como vakminister di Finanza, segun 
Rudy Lampe. 


Parlamentario y candidato nr. 11 AVP, mr. Alexander Tromp 

T\ir loke ta na bienestar di pueblo no ta bon pa MEP ! 



PARLAMENTARIO y can¬ 
didato nr. 11 riba lista di AVP, 
mr. Alexander Tromp por a 
tuma nota di e desesperacion 
di e candidatonan di MEP 
entorno e promesa cu AVP 
ta hibando den pueblo di 
elimina e masacre di BBO cu 
e gobierno di MEP a impone 
riba nos pueblo. 
Parlamentario Tromp ta haya 


masha lamentabel cu cueste 
loke cueste esnan di MEP ta 
campanando den pueblo indi- 
cando cu esaki ta un promesa 
di campana y cu hamas y 
nunca lo por elimina e BBO! 
Tromp ta mustra esnan di MEP 
pa wak den nan propio seno 
ora cu nan lider un biaha a 
bisa publicamente cu promesa 
di campana ta un cos y gober- 
nacion ta otro cos. Awel e lema 
aki si no ta pas den partido 
AVP pasobra semper partido 
AVP a demostra cu ora e pre¬ 
senta na pueblo su programa 
di campana esaki automati- 
camente a keda realisa tambe 
durante nan gobernacion. 

Pa refresca memoria Tromp ta 
indica cu e campana di MEP 
ta manera un deja vu lo cual 
a sosode na ana 1985 ora cu 
partido AVP bao liderazgo di 
mr. Henny Eman a priminti 


pueblo cu asina AVP drenta 
gobernacion el lo laga kita 
e medida cu MEP a pone 
riba pueblo, esta e medida di 
8.2% di solidariteitsbelasting. 
Fuera di esaki AVP a priminti 
di lo bay redobla e pension 
di nos grandinan apesar di e 
situacion financiero malo cu 
MEP a hinca Aruba aden e 
tempo ey. 

Continuando parlamentario 
Tromp ta accentua con MEP 
a hiba un campana fuerte 
contra e promesanan aki hasi 
dor di AVP indicando cu AVP 
ta hungando cu sentimiento 
di pueblo djies pa gana elec- 
cion y cu tur e promesanan 
ey no por wordo realisa. Awel 
pueblo mes tabata testigo ora 
cu AVP a drenta Gobernacion 
a cumpli cu lo cual nan a 
priminti durante campana y 
asina a elimina e 8.2% di soli¬ 


dariteitsbelasting y a redobla e 
pensioen di nos grandinan. 
Awor cu partido, despues di 
a hasi ehercisionan grandi a 
disidi di lo bay elimina e me¬ 
dida di BBO cu MEP a impone 
riba pueblo, atrobe pueblo por 
ta testigo cu MEP ta hibando 
un campana fuerte cu esaki 
lo no por wordo realisa. Ki- 
ermeen e mes un historia ta 
ripiti su mes. Ora AVP tuma 
desicionnan cu ta na bienestar 
di pueblo, automaticamente 
pa MEP esaki ja no ta bon 
debi cu nan ta prefera di si¬ 
gui na hundi e pueblo pero 
contal nan partido keda na 
laira. MEP ta prefera di tuma 
medida riba pueblo envez di 
busca otro alternativanan den 
seno di Gobierno mes door di 
por ejempel hiba un maneho 
disciplinario y estricto, pero 
aparentemente nan no tin e 


capacidad pa hasi esakinan. 
Terminando parlamentario 
Tromp ta accentua cu asina 
AVP drenta Gobernacion no¬ 
vember proximo AVP lo sa di 
cumpli cu su promesanan hasi 
na pueblo y ta pa esaki tambe 
lider di partido AVP, sr. mr. 
Mike EMAN publicamente a 
reta e lider di MEP, sr. Nelson 
O. Oduber pa un debate pub¬ 
lico riba e topico di BBO !! Si 
ta asina sigur MEP ta cu BBO 
lo no por wordo elimina anto 
kico ta e miedo di enfrenta lid¬ 
er di AVP, sr. mr. Mike EMAN 
pa un debate riba e topico di 
BBO?? Pueblo mester bisa 
esnan di MEP, ora cu nan ta di 
bishita pa campana den bari- 
onan, pa nan lider accepta e 
reto di bay un debate publico 
cu lider di AVP, sr. Mike EMAN 
pa asina mustra si BBO por 
wordo elimina of no. 

Segun Arthur dowers di AVP 

Siglo a cambia pero e trikinan di Nel a keda igual 


TUR eleccion MEP ta prac- 
tica e mes un wega e unico. 
Diferencia ta cu e ta hasi esaki 
den un otro bario of cu otro 
familia of persona. Awor a toca 


turno na e casnan di pueblo na 
Jaburibari. Despues di 14 ana 
e casnan a wordo traha y en- 
trega na e habitantenan. Hopi 
ta esnan cu a bira lomba pa e 


gobierno aki, nan ta malcon- 
tento pasobra cu nan mister a 
warda asina largo pa haya luz 
mientras awe diripiente tin lus 
den e cayanan di e bario. 


E bario aki cu por cierto ta 
un proyecto di e gobierno di 
AVP y cu a wordo entrega pa 
Sr.Edgar (Watty) Vos. awe 
den feliz memoria, a conoce 


hopi problema social e ul¬ 
timo ananan y awe hopi otro 
bario cu pa e motibo cu nan ta 
proyecto di AVP nan a wordo 
lubida. Lo cual cu ta hasi 
dolor na esnan di e bario aki 
ta cu despues di 14 ana cu a 
roga y pidi gobierno pa pone 
luz, nunca nan a wordo yuda, 
nunca tabatin placa, pero si a 
traha un parke di 2 km cu luz 
completo. Hasta security e 
parke aki tin mientras e bario 
a sclama den scuridad. 

Hopi habitante awe ta con- 
tento cu por fin nan a haya lo 
cual nan tin derecho ariba. E 
tabata sorpresivo mira cu un 
lugar caminda pueblo ta cana 
un rato pa dia tin tanto luz 
pero caminda e pueblo ta biba 
no tin placa pa esaki. Acaso ta¬ 
batin luz den e parke aki y tin e 
privilegio di conta cu security 
guard pa proteha un famia cu 
ta biba den e parke. E persona 
aki ta subrina di Ministro Ra¬ 
mon Lee y yiu di e candidato 
numbere 25 riba e lista di MEP 
Sr. Dochi Lee ku ta ruman di e 
Ministro. “Pueblo e cadena di 
friends & family ta algo largo 
y cu no tin fin”. 

Pero pa e cayanan unda tin 
hende ta biba, pa esey si no ta¬ 
batin placa pa pone e luznan. 
Awe MEP ta cana campana cu 
pueblo por pone nan futuro 
den nan man. Pueblo no ta 
lubida e famoso dicho di Nel¬ 
son Oduber campana ta un y 
goberna ta otro cos. Awe Nel y 
Marisol ta tumando e accion 
pa purba cumpra voto di nos 
pueblo, awe kier hasi e pueblo 
sinti cu nan lo debe gobierno 
algo. Hopi ta e promesanan cu 
ta wordo hasi, pero unda cu 
Nel yega e ta haya e mensahe: 
orguyo ta algo cu bo no por 
cumpra, pero principalmente 
e dignidad di hende bo no por 
cumpra. E luznan tey, danki, 
pero esaki no ta fabor, esaki ta 
algo cu henter un comunidad 
tin derecho ariba. Bo por gana 
aigun hende aigun bes pero bo 
no por gana henter un pueblo 
tur tempo. 

Pelea entre choler a caba den maltrato y 
cortamento cu cuchiu 



DIARAZON mainta a drenta informe di 
un caso di hincamento n’e shelter Dak riba 
Cabes. Na yegada di ambulance n’e shelter 
a bin haya un di e victimanan sinta abao cu 
cara tur na sanger. 

Mesora e victima a drenta den e ambulance 
y a ser hiba cu urgencia pa hospital. Testigo- 
nan eybao a declara cu esun cu a maltrat’e 
ta trata di un tal Moreno, pero a bandona 
e sitio caba, aunke e tambe tabata herida. 
Polis a presenta despues n’e sitio pa sigui 
investiga e caso di maltrato serio aki. 




Departamento di Labor y Investigacion seccion Jobcenter 


ta informa tur persona cu ta entrega vacaturemelding cu 

entrante 1 di september 2009 

mester entrega hunto cu vacaturemelding 

copia di “Comprobante di aprobacion di Manpower 
Planning” di e ana actual 


Ni MTBS mes kier para 
legalmente responsabel pa 
consehonan di rapport traha pa 
proyecto di mudamento di waf 



PARLAMENTARIO Otmar Oduber papiando riba e proyecto 
di waf ta indica cu den un documento di maart 26 2008 firma 
dor di minister Briesen y esnan di MTBS ta mustra riba pagina 
15 por lesa cu por lo pronto ta wordo asumi cu lo continua cu e 
inversionistanan priva selecciona dor di e minister di Turismo y 
Transporte y no lo bay na un destaho publico. 


Tambe Oduber ta recorda con na inicio di henter e proceso aki e 
presidente comisario cu a wordo nombra dor di e propio gobierno 
actual, a pidi su retiro for di hunta di comisario di APA pasobra e 
no tabata di acuerdo cu e forma cu gobierno kier a conduci henter 
e proyecto di mudamento di waf. Igualmente el a menciona cu 
dos miembro mas a pidi retiro for di e hunta di comisario. 
Parlamentario di AVP tambe a menciona e reunion cu nan tabatin 
cu MTBS den Parlamento caminda fraccion di AVP a puntranan 
si nan ta para legalmente responsabel pa e conseho di ehecusion 
di e rapport cu a wordo firma, nan a laba man den Parlamento y 
a bisa cu esaki ta un responsabilidad di minister Briesen. 

Na e momento ey minister Briesen a tuma palabra over y a bisa cu 
nan ta bay cambia cierto cosnan, pasobra e tempo ey no tabatin 
e parti di destaho publico den dje. “Diripiente e ora ey a bin e 
di tres rapport cu a wordo saca caminda ta papia di un destaho 
publico, pero cu Eddie Briesen ta bay nombra e miembronan di 
e comision pa bay dicidi cual compania ta bay gana e destaho 
publico”. 

Pesey Otmar no ta compronde e expresionnan di Eddie Briesen 
dialuna ultimo caminda el a bin dilanti manera ta nan a gana 
copa di mundo pasobra nan a gana caso contra ASTEC, pasobra 
esey no tabata e discusion na ningun momento. E discusion 
tabata e rotzooinan manera e documentonan firma pa Edison 
Briesen cu nan ta bay haya entre 5 cu 25 miyon di findings fee 
si e grupo Spano mester haya e contractnan di waf. 

GANA NA CRYSTAL Y SEAPORT CASINOS 

li AUTrO ¥ 

DEN APENAS 

k 8 LUNA! 


~m/ 




JACINTHA 

KOCK 

LOEFSTOK 

11 di Januari, 2009 


Bonus Jackpot: FORD MUSTANG 

casino: 

CRYSTAL CASINO 



ALLA 

FISHBEYN 

15 di Januari, 2009 


Bonus Jackpot: FORD MUSTANG 

casino: 

CRYSTAL CASINO 


rjj 


PREMEHANDERPERSAD 
NAIDJNATH MISIER 

21 di Februari, 2009 

Mystery 
Bonus Jackpot: 

SUZUKI SWIFT 


SEAPORT CASINO 




LORENZO 

PADULLA 

21 di Februari, 2009 


Bonus Jackpot: FORD MUSTANG 

casino: 

CRYSTAL CASINO 



MAREK T. 
ZAWADZKI 

22 di Februari, 2009 


Bonus Jackpot: SUZUKI SWIFT 

casino: 

SEAPORT CASINO 




SIGFRIED 
FRASER 

25 di Maart, 2009 
Bonus Jackpot: FORD MUSTANG 

casino: 

CRYSTAL CASINO 



MACHMUD 

15diMei, 2009 i , i 

Bonus Jackpot: FORD MUSTANG 

casino: 

CRYSTAL CASINO 



MARTA 

LUCIA 

KOOLMAN 

20 di Mei, 2009 


Bonus Jackpot: SUZUKI SWIFT 

casino: 

SEAPORT CASINO 



JUAN THOMAS 
LOEFSTOP 

4 di Juni, 2009 


Bonus Jackpot: FORD MUSTANG 

casino: 

CRYSTAL CASINO 



ROY KUNST 

26 di Juli, 2009 


Bonus Jackpot: FORD MUSTANG 

casino: 

CRYSTAL CASINO 



MICHAEL 
PATTON 

24 di August, 2009 
Bonus Jackpot: FORD MUSTANG 

casino: 

CRYSTAL CASINO 


POSIBEL SOLAMENTE NA 


CRYSTAL Y SEAPORT CASINOS! 

SEPPA ta senala cu 

Clase trahador enfrente 

di un campana feroz 

TRAHADORNAN di Aruba, n’e momentonan aki, tur hende 
ta ser bombardea cu un sin fin di informacion. Realmente nos 
mester ta orguyoso di luchanan di nos antepasadonan, esnan cu 
historicamente a duna nos forza y grandeza di alma, di acuerdo 
cu Magaly Brito, Presidente di SEPPA. 

For di diferente espacio cu nos ta haya nos mes aden, mester 
sigi cu e compromiso p’e hende homber y muher tin un trabao 
decente den igualdad di oportunidadnan. SEPPA ta convencf 
cu solamente cu nos forza y perseverancia nos ta logra construi 
un patria nobo, un bida pleno, den igualdad, libertad y democ- 
racia. 

Nos mester sigi reflexiona riba nos bida, aspiracion, sononan y 
speranza cu no solamente ta involucra nos, pero e ta un momento 
na unda e hende homber y muher mester reflexiona riba nos 
convivencia den conhunto, dicon nos ta relaciona nos mes cu 
otro, y di con importante ta pa logra equilibrio. Pero tambe t’e 
momento pa alenta, motiva tur hende hende, homber y muher, 
pero tambe nos hobennan pa uni nan mes n’e lucha social na 
bienestar y porvernir di tur hende. Aruba mester di mas lider. 


RED lo bay atende 
primeramente cu e 
situacion serio di finansa 
publico di Aruba 

Man no ta priminti proyecto bunita pa cual 
no tin placa pe 

ARMAND Hessels di partido RED den conferencia di prensa a 
bisa cu den e programa di su partido e promer departamento cu 
ta wordo trata ta finansa publico. Esaki hunto cu e vakminister 
cu RED a anuncia di ta dispuesto pa ehecuta e parti financiero 
di Aruba (Rob Henriquez) e partido blanco ta demostra cu nan 
ta tuma e reto pa purba soluciona e problema di mas serio cu 
Aruba ta aden awor, esta e situacion financiero di nos pais, 
segun Hessels. 

E ta bisa cu RED ta conoci como un partido cu ta critica asunto 
cu no ta bon, pero alave tambe como e partido cu no tin miedo 
pa acepta reto pa busca solucion y nan ta haciendo esaki bus- 
cando e mihor hendenan y bisando ki pasonan ta bay tuma. 
Igualmente e ta agrega cu te na e momentonan aki nan a haya 
elogio so for di expertonan pa e paso cu RED ta bay tuma riba 
tereno financiero. 

“Esey ta distingui nos di biaha tambe for di tur otro partido po- 
litico, pasobra si nos mira cu e enfoke di tur partido te awor ta 
riba proyecto bunita cu nan kier bay logra den e ananan venidero. 
Pero si nos tuma na cuenta cu te awor no tin placa mes pa cos- 
nan urgente di Aruba manera cuido pa nos ancianonan, manera 
ensenansa, combatimento di criminalidad.. .kiermen for di unda 
tur e partidonan ta bay saca placa pa por ehempel traha clinica 
di cancer”, segun e candidato di RED a duna di conoce. 


Rene ‘Baba’ Herdé 

Ningun mucha ta sali di scol sin 
diploma of ofishi 


“EDUCACION 


□E situacion cu nos ensenansa ta aden 
despues di ocho aha di gobernacion di 
MEP\ ta wordo concidera door di henter 
Aruba como un disaster. Casi henter un 
generacion di mucha y hoben a wordo 
neglisha. Pio ta cu e efectonan negativo 
di ocho aha di e maneho mal aki , lo por 
ta mas grandi ainda. Y si nos no actua 
lihe pa corrigi e daho cu a wordo had, 
nos lo ripara e consecuencia den mercado 
economiay den aboral, den salubridad, 
den bida socialyfamiliar. Den ensenansa 
mes caba ta ripara ki daho a had na nos 
muchanan. Tin mucho hopi mucha a 
stop di bai scol den e ultimo ocho aha sin 
cu nan a caba scol Kier men cu nan no 
a adkiri e conocemento y habilidadnan 
cu nan tin mester di dje den bida. Esaki 
a sosode cu muchanan cu ni a caba ense- 
hansa basico , EPB ofmavo ainda! Si nos 
no corrigi e situacion aki lihe , e muchanan 
ta bai tin masha problema pa haya of tene un 
trabou. Nan ta bai depende di trabounan cu no ta 
exigipoco conocemento ofhabilidadprofesional 
y cu ta paga poco. Nan ta bai haya nan mes cu 
problema di placa y instabilidad den nan bida. 
Esakinan ta e condicionnan cu ta had nan masha 
vulnerabel pa problemanan personal y social , 
pa problemanan denfamiay pa bira victima di 
fabornanpolitico. Pero tambe e cantidad grandi 
di hobennan asina ta limita eposibilidadpa nos 
mehora calidad di nos economia. Nos mester 
corrigi e erornan di pasado y preveni esaki pa 
muchanan cu ta den scol awor aki. Pa esaki 
‘Educacion t’e solucion’. 


t’e SOLUCION” 



‘EDUCACION t’e SOLUCION’ 

Un hende cu un bon educacion, cu a caba scol 
cu un diploma y cu tin conocemento y habili¬ 
dadnan profesional, ta haya trabou mas lihe, 
ta keda cu trabou mas probabel y cu tempo 
ta yega na un miho salario. Door di esey e por 
duna su mes y su famia un miho bida segun 
Rene Herde. ”Peseynos ta bai haciposibelpa tur 
scol , di kleuter te cu universidad, sigura cu ningun 
mucha , alumno of studiantepor sali di scol sin un 
diploma of un ofishi. Nos ta bai sigura esaki door 
di duna maestronan y scolnan e conocemento y 
facilidad, e organisaciony e sosten pa hade 


Magaly Brito, Presidente di SEPPA 

Gradualmente mester cuminsa 
na baha cantidad di ora di trabao 

den un siman 


HORARIO pa tiendanan 
mester ser reglamenta pa 
mengua e trahamento riba 
diadomingo y den oranan di 
anochi. Punto di salida ta nos 
ordenanza di labor, di acuerdo 
cu Magaly Brito, Presidente di 
SEPPA. 

Nos mester bringa pa baha 
gradualmente e cantidad di 
ora pa traha den un siman di 


acuerdo cu nos ordenanza di 
labor te 5 dia y 40 ora. Pa baha 
e cantidad di ora di trabao 
pa siman te na 40 ora, Gobi- 
erno mester cuminsa elimina 
e Horeca-Besluit y Casino- 
Besluit pa loke t’e cantidad di 
ora. Ta cay bek ariba e arbei- 
dsregeling cu ta stipula como 
maximo 45 ora. 

Di banda di Gobierno ta trece 


un ley general pa baha e 45 
ora den fase pa 40 ora. Un 
desicion pa di ripiente pa 
baha e cantidad di ora pa 40 
ta demasiado radical y no ta 
duna empresarionan e tempo 
necesario pa adapta nan mes. 
E adaptacion n’e situacion 
nobo mester cuminsa pronto 
di acuerdo cu Presidente di 
SEPPA. 

Mambo Beach mester 
bin back pa comunidad 



AWOR cu mudamento di waf ta practicamente un hecho, Lu 
igi Bergen di partido RED ta kere cu e parti di Mambo Beach 
mester bolbe pa pueblo. Ta trata aki di e parti beach cu ta net 
patras di e toren di APA cu anteriormente tabata wordo usa pa 
habitantenan di Rancho, Madiki y Socotoro como beach mes y 
tambe pa e piscadornan di e barionan aki mara nan boto y sali 
bay pisca. 

Bergen ta indica cu RED ta para pa proteha e tiki beachnan 
cu ta habri pa publico ainda mirando cu cada bes mas e 
hotelnan ta apropiando nan mes di e beachnan publico pa 
medio di stulnan y palapanan. 

Pesey den e mesun cuadro aki e ta pidi pa por fabor e parti 
aki cu antes tabata publico, bolbe wordo usa y asina e ha¬ 
bitantenan di e barionan di pabou por usa e beach aki. 

Hopi rumor encuanto 
stabilidad di 
pensioenfonds APFA 

SEPPA ta tende constantemente cu fondo APFA ta core peliger, 
mester trece cambio, e areglo aki ta impagabel, mester tuma 
medida, etc.. 

Claramente nos tur sa cu tur e expresionnan aki ta cuminda pa 
medida riba e ambtenaarnan, esnan cu ta cay bao di e areglo, 
segun Magaly Brito, Presidente di SEPPA. 

Problemåtica di vergrijzing tambe ta un aspecto cu casi nada ta 
ser menciona. Durante e lucha largo y doloroso di empleadonan 
publico, trahador di fundacionnan y pensionadonan durante 7 
siman pa haya un simpel ahustacion di salario debi n’e aumento 
di costo di bida, SEPPA mester a confronta e atake feroz di 
gobernantenan riba e derecho riba e areglo di pensioen actual 
di ambtenaarnan. 

En todo caso e ta bisto e posicion di e Gobierno actual. 

P’esaki ta bon pa recorda y SEPPA no por lubida cu Gobierno 
kier a condiciona esaki hasta na entrega di e derecho adqueri 
di ambtenaarnan. Pues, mescos cu e kier a busca tur forma pa 
kita e derecho di indexering, a bringa e ambtenaarnan, maestro, 
e trahador di fundacionnan y hasta pensionadonan te na final 
tambe kier a hunga cu trahador den e momento ey tenso di e 
lucha pa kita otro derecho adkiri, esta nan areglo di pensioen. 


MEP ta baha su rabia riba RED 


pasobra Hulanda ta bin cu investigacion 
riba bon gobernacion 


SUSAN Sintjago y Ady Thi- 
jsen di partido MEP a bin 
cu criticanan fuerte contra 
partido RED y nan furia contra 
Hulanda bisando cu RED kier 
entrega nos Status Aparte. 
Luigi Bergen candidato di 
partido RED ta desmenti esaki 
enfaticamente. E ta bisa cu 
loke RED kier ta pa nos Parla¬ 
mento funciona bon. 

E ta bisa cu e motibo pa cual 
partido MEP ta asina fuerte 
contra Hulanda ta pasobra 
gobierno di Reino a bisa cu 
mester bin un investigacion pa 
loke ta trata bon gobernacion 
na Aruba. Motibo pa esaki ta 
cu na 2001 minister di Finansa 
a presenta un maneho cu el a 
yama ‘Vision, Curashi y Dis¬ 
ciplina’ cu su meta tabata pa 
yega na un presupuesto bal- 
anza. Realidad cu nos ta biba 
aden awe ta cu gobierno a bisa 
cu nan mester di mas entrada. 


A introduci e BBO y esey a con- 
duci cu gobierno di MEP a subi 
su entrada cu 60%. Logica lo 
bisa cu esaki lo mester ta sufi- 
ciente pa awe na 2009 nos por 
tin un presupuesto balanza, 
pero realidad ta bisa diferente. 
Esaki pasobra den e periodo 
di 2001 pa 2008 e gastonan 
di gobierno a subi cu 70%, 
tresiendo como resultado un 
deficit di 10%. Pesey RED ta 
bisa cu no tabatin vision, no 
tabatin curashi y no tabatin 
disciplina. 

Banda di esaki por constata 
cu e debe nacional a subi di 
2001 pa 2008 cu 46% “ora bo 
ta bisa con esaki por ta? Nos ta 
bisa en todo caso un ehempel 
ta unda tur e destaho publi- 
conan pa proyectonan grandi 
di Aruba a keda? Anto esey ta 
contesta e ora ey pakico Sr. 
Ady Thijsen cu mester haci 
su trabou debidamente den 



Parlamento, yama minister di 
Finansa, pone responsabiliza 
su mes pa e documento aki y 
kizas hasta mi mester conclui 
cu e minister aki mester haya 
un bevret van onvermogen”. 
Mirando cu Parlamento tam- 
poco a haci su trabou e ora ey 
un investigacion asina ta na su 
lugar, Luigi Bergen a conclui. 


EXPRESA BO MES 

Discriminacion contra 
Homosexualnan 


CU hopi disgusto, nos di 
fundacion Epoca Nobo aki na 
Hulanda, a lesa e articulo cu 
a aperece den Diario Aruba 
dia 13 di augustus 2009, na 
unda Sr J. van de Biezen di 
e partido politico AVP (nr 
22 ariba lista), ta expresa 
su mes den forma di acusa- 
cion contra homosexualnan 
biba na, y fuera di Aruba. 
Acaso Sr van de Biezen no ta 
consiente cu cierto expresio- 
nan ta discriminatorio contra 
cierto gruponan social den nos 
comunidad? Y cu esaki ta con¬ 
tra leyy pues porta castigabel? 
Nos systema juridico clara¬ 
mente ta bisa cu ta contra ley pa 
discrimina a base di raza, edad, 
religion, ypreferencia sexual. 
No solamente nos hendenan 


di Aruba, bibando aki na 
Hulanda, sino tambe otro 
gruponan social den comu¬ 
nidad Hulandes, a keda hopi 
disgusta cu es expresionan 
aki, cu no solamente ta dis¬ 
criminatorio, pero cu tambe 
ta mustra ignorancia y in- 
comprencion encuanto di 
e comunidad di awendia. 
Nos, di Epoca Nobo. tambe 
ta hopi disapunta, cu awe, na 
anja 2009, ainda tin hendenan 
cu ta ser discrimina a base 
di nan preferencia sexual. 
Pa evita cu esaki lo por sosode 
un biaha mas, nos ta pidi TUR 
Partido Politico na Aruba 
pa no solamente duna, sino 
tambe PUBLICA nan punto 
di bistå encuanto es cues- 
tion aki, pa asina tur hende 


lo por sa pa ken na ta vota. 
Tambe nos kier a recorda tur 
esnan cu imediatamente ta 
menciona e Buki Santo (cu 
TUR respect pa tur esnan cu 
tin nan propio religion), pa 
nan NO lubida, cu den pasado 
e mesun Buki aki a ser usa pa 
campanja den mesun forma 
contra hendenan di otro raza 
(“negernan”, “indigenonan”= 
indjannan) pa promove es- 
clavitud. Y si NO tawata pa 
cierto nacionnan y individ- 
uonan cu tawata propaganda 
LIBERTAD, awendia hopi raza, 
entre otro indjannan, ainda lo 
ta bibando den esclavitud. 

Masha Danki 
Mario Croes, Fundacion Ep¬ 
oca Nobo, Hulanda 

RED ta spera cu companianan local tin e mesun trato 
cu otronan den destaho pa proyecto di waf 


RUDY Lampe, lider di partido 
RED comentando riba e senten- 
cia den e caso di APA-ASTEC, a 
bisa cu e sentencia no tin nada 
di håber cu e kehonan cu nan a 
entrega na Ministerio Publico. 
E resultado riba su mes RED 
no tin problema cune, nan ta 


spera cu e inversionistanan 
Arubiano haya e mesun trato cu 
e companianan stranhero den e 
destaho publico cu ta bay tin y 
cu esaki lo cumpli cu e reglanan 
basico. 

Den e mesun cuadro aki Lampe 
ta bisa cu nan ta spera cu no tin 
ningun trato preferencial cu lo 


wordo duna pa companianan 
stranhero den e proceso cu ta 
bay cuminsa awor. 

E kehonan cu miembronan di 
RED a entrega tabatin di håber 
exclusivamente cu e violacion 
di e ley di comptabilidad ora cu 
a emplea e compania MTBS pa 
duna conseho na gobierno di 


Aruba pa loke ta mudamento 
di waf y por a mira despues cu 
a entrega e keho aki, gober- 
nantenan a bay Parlamento pa 
legaliza ‘achteraf’ un acto ilegal 
cu a keda cometi caminda nan 
11 parlamentario a participa 
den e wega aki. 

Pa loke ta e desaroyo cu lo por 


premira despues di e muda¬ 
mento di waf di carga, Rudy 
Lampe ta kere cu ta na su lugar 
pa den dialogo cu e diferente 
gremionan comercial, special¬ 
mente esnan cu ta maneha 
comercio den area di centro di 
Oranjestad, tuma e decision- 
nan. 

RED ta kere den e desaroyo 
di turismo crucero como un 
alternativa pa e desaroyo eco- 
nomico, pasobra nos no por 
keda depende solamente riba 
un tipo di turismo. Turismo 
crucero tin futuro y por lo tanto 
RED lo kier mira e desaroyo 
aki den centro y esaki por bay 
hunto cu e desaroyo cu RED 
kier trese caminda kier muda e 
centro di gobernacion pa San 
Nicolas. 


Diabierne awor 

Conseho 
Electoral lo 
dicidi riba 
validez di lista 
di 

candidatonan 

DIABIERNA awoR 28 di au¬ 
gustus pa 10 or di mainta lo tin 
un sesion special di Conseho 
Electoral pa dicidi tocante e 
validez di e listanan di candi- 
dato p’e eleccion di dia 25 di 
september proximo. 

E sesion ta tuma lugar Con- 
forme articulo 24 di e Ley di 
voto y ta habri pa tur hende. 
Conseho Electoral lo reuni 
na Oficina di Registro Civil y 
Censo n’e di dos piso (ex Hotel 
Colombia). 

Si no tin apelacion contra di e 
decision di Conseho Electoral, 

10 numera y duna color na cada 
lista durante un sesion dia 1 
di september 2009 pa 10 or di 
mainta. Si tin apelacion riba e 
validez di e listanan e sesion di 
numeracion lo tuma lugar dia 

11 september 2009. 



Pabien/ 

Aruba/ Little/ League/ 
Junior 


Pabien/ 

Aruba/ Little/ Leeujue/ 
Senior Vivi^Lon/ 

Pabien Aruba Little League Junior & Senior Division 


Pa RBTT Bank ta un enorme placer pa felicita ambos team Aruba Little League Junior y Aruba 
Little League Senior Division cu a participa na e campeonato di U.S. World Series Baseball 2009. 
Aruba Little League Junior Division a logra e titulo di Sub Campeon y Aruba Little League Senior 
Division a keda honra cu e di tres lugar. 

RBTT Bank ta masha orguyoso y ta sinti su mes honra pa a forma 
parti di e exito di nos hobennan cu a logra titulonan grandi pa 
pais Aruba den exterior representando nos isla na un manera 
sumamente profesional den e mundo di deporte. 


Pabien Aruba Little League. 
Pabien Aruba. 


fe. 


RBTT 


BANK 


imagine KtlOrC foryourself. 


ITALIESTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 

Luigi Bergen kier pa elimina machinnan di 

pepsi y chips na EPI 

No por promove salud y pone esakinan pa bende 


LUIGI Bergen, candidato di partido 
RED a expresa cu ora scolnan a 
habri por a scucha un cantidad di 
critica pa motibo di mal planning. 
E ta bisa cu nos tur kier bay over na 
scolnan di calidad y scolnan di sa¬ 
lud.Den e cuadro aki el a presenta 
un critica pasobra na EPI na Seroe 
Blanco a habri e aha escolar aki 
cu diferente machinnan di Pepsi 
y machinnan cu ta bende chips y 
chuculati. “Nos ta combatiendo 
aworaki diferente malesa cu ta 


yegando na e edad mas jong di nos 
comunidad, nos ta haya muchanan 
cu ta obeso, muchanan cu ta so- 
brepeso, muchanan cu ta sufri di 
diabetes y mi ta kere e ora ey cu 
sigur sigur nos mester sto esaki 
na e scolnan. Nos mester bay over 
na bende cosnan mas saludabel 
na e scolnan y no pone machin di 
pepsi y chips na EPI unda cu un di 
e estudionan ta pa salubridad pub- 
lico, unda nos ta trata di preveni, 
di concientiza e ciudadano pa hiba 


un bida sano”.Bergen a haci un pe- 
ticion pa por fabor saca e machin¬ 
nan aki y conhuntamente traha 
na un scol saludabel y laga EPI 
cu tin e estudio pa salud, pa bien- 
estar social, pa bienestar general y 
tambe Horeca pa siha e muchanan 
cushina saludabel, sinanan tin un 
lifestyle saludabel. 

El a notifica esaki na su manager- 
nan tambe na e scol y tambe cu 
diferente di e alumnonan a bin cu 
e mesun critica aki pa dilanti. 

J.E. Irausquin Blvd. 14, Aruba 
Tel: (297) 582-4835 

www.newindiaassurancearuba.com 


RELATO Dl PRENSA 

diaranson, augustus 26 2009 


Cu e anuncio aki New India Assurance Representative N.V. 
ta informa comunidad di Aruba cu for di dia 13 di mei 2009 
Dora's Financial Services N.V., bou di gerencia di Sra. Emencia 
Eudora Peters no ta autorisa pa funciona como Intermediario 
di Seguro ni pa Colecta Prima di Seguro of haci cualkier otro 
transaccion pa New India Assurance Representative N.V. 
Transaccionnan haci sin autorizacion di New India Assurance 
Representative N.V. no tin ningun validez. 

Clientenan cu polisa di New India Assurance ta cordialmente 
invita pa pasa directamente na oficina di New India Assurance 
pa confirma cu nan ta debidamente sigura. 
Pa mas informacion clientenan por tuma contacto cu nos 
tambe via telefon y puntra pa Sr. Giae lenna, extencion 152. 

Henter Team New India ta gradici tur cliente pa e 
confianza demostra durante 45 aha di ta ofrece seguro cu 
semper tapaga tur Claim Legitimo. 


Cordialmente, 



Joy^agliiinatlv^^o ra 



Di acuerdo cu Magaly Brito 

Durante tur campana, e 
trahador ta rey, pa despues 
lubid’e pa 4 ana 

N’E momento aki mei-mei di un campana politico, patriotismo 
atrobe ta hunga un rol importante. Geel, berde, roos, blanco, 
cora y Magaly Brito, Presidente no sa cuanto color patriotismo 
ta hunga un rol importante y hasta ta ser midi den porcentahe, 
maske cada un ta menciona pa nan 100%. Importante si ta pa 
tin un eneuesta of quiz y puntra e promedio Arubiano, kende ta 
mas patriotico. 

E bankeronan “sabi” cu ta gana demasiado placa, pero cada biaha 
ta baha e interes riba e placa cu pueblo ta spar y hisa e interes riba 
fiansa; e hoteleronan “sabi” cu sa ki ora su 10 aha yega ta cambia 
di nomber, pasobra e ta campeon den aplicacion di tax-holiday; 
e comerciante “sabi” cu nunca ta tene cuenta cu e trahador, pero 
semper ta hisa su prijsnan; e politiconan “sabi” cu den campana 
electoral ta busca e financiadornan di campana cu hopi placa, 
pero ta trata e trahador manera un rey den campana electoral 
di 3 luna, pa después den gobernacion durante 4 aha ta haci e 
financiador di campana e Rey y e trahador a bira un paha sushi. 
E trahador “sabi” cu tur luna cu hopi orguyo ta paga su sindicato 
e contribucion, ta gosa di e beneficionan y 18 maart ta festeha e 
dia aki na grandi cu e bandera di Aruba na su auto. 

E resultado ta conoci pa nos tur, e trahador cu ta organisa den su 
sindicato t’esun mas patriotico, segun Magaly Brito. Un situacion 
tog un poco tristo, pasobra di e total di alrededor di 55 pa 60 mil 
trahador na Aruba, ta banda di 8 mil ta organisa, un 13 pa 15% di 
e totalidad. Un cifra hopi abao, segun e Presidente di SEPPA. 


RED cu anochi informativo pa 
personanan di habla Hulandes 

ARMAND Hessels di partido RED a bisa cu den tempo di cam- 
pana RED ta haya cada bes mas peticion pa duna informacion 
riba e sistema inovador di hiba politica y di su filosofia tambe, 
esta con pa cambia e maneho di Aruba den uno saludabel. RED 
ta eumpliendo cu tur e peticionnan ey. 

Dia 31 di augustus RED ta organiza un anochi di informacion 
pa un grupo importante, cu ta esnan di habla Hulandes, esaki 
lo tuma lugar pa 7:30 na Cas di Cultura den sala chikito. E 
anochi informativo aki lo ta na Hulandes unda lo presenta tur 
e pensamento di partido RED na e grupo, mustrando con ta 
bay cambia henter e sisteman di haci politica na Aruba for di 
patronahe politico pa uno di bon gobernacion. 

Pa e grupo aki tambe a publica programa di gobernacion di 
RED na Hulandes. Esaki por wordo haya riba website www.ar- 
mandhessels.com y pronto partido RED tambe lo tin su website 
na Hulandes. 

Chåvez ta prepara kiebro di relacion cu Colombia 



PRESI DENTE Hugo Chåvez 
a pidi su canciyer pa cum- 
insa prepara e kiebro di 
relacion cu Colombia, den 
un escalacion di e crisis 
diplomatico entre e dos 
paisnan bisina. 

Luna pasa, e militar retira a 


pone e lazonan diplomatico 
y comercial entre Caracas y 
Bogota bao revision pasobra 
e ta di opinion cu un otro 
acuerdo militar entre Colom¬ 
bia y Merca, pa wordo firma 
pronto, ta forma un menasa 
pa su proyecto socialista. 


“Awor Gobierno Colombiano 
ta acusa nos di intrusion. Nos 
mester prepara e kiebro di 
relacion cu Colombia, Nicolas 
(Maduro). Esey lo pasa (...) 
Laga nos cuminsa prepara 
(...). Aki ya no tin posibilidad 
pa bay back cu un abrazo”, 
Chåvez a bisa den acto den 
palacio presidencial. 

Como parti di su protesta 
contra e acuerdo militar, luna 
pasa Chåvez a retira su emba- 
hador na Colombia pa aigun 
dia; e’la laga corta e sumin- 
istro di combustibel barata 
y a anuncia cu e lo sustitui 
importacion for di e pais bisina 
mas hopi posibel. 

Mientras tanto, Colombia 
a adverti cu nan lo refuta e 
politica “intervencionista” 
y “expansionista” di e presi- 
dente Venezolano, cu ta bisa 
cu e Gobierno di su colega 
Alvaro Uribe ta wordo maneha 
bao terminonan di e “imperio” 


Mericano. 

E embahador di Colombia na 
Organizacion di Estadonan 
Americano (OEA), Luis Al¬ 
fonso Hoyos, a bisa cu Gobi¬ 
erno Colombiano lo acudi na 
e organismo aki pa denuncia 
e constante agresionnan di 
Chåvez y su intervencion den 
asuntonan interno. 

E relacion instabil di Colombia 
y Venezuela ta enfrenta mas 
contratiempo despues di e 
decision di Uribe pa firma un 
acuerdo cu Merca pa uso di 
por lo menos siete base militar 
Colombiano pa militarnan di 
Merca pa combati narcotrafico 
y terorismo. 

“E siete basenan ‘yankee’ aki 
ta un declaracion di guera 
contra e revolucion Bolivari- 
ano, un declaracion di guera, 
asinan ta cu aki nos no ta 
sigui manera nada no a pasa”, 
Chåvez a bisa calificando e 
Gobierno di Uribe pa “cmico” 


y “inmoral”. 

Uribe, di su banda, ta nenga cu 
desde e basenan aki lo ataca 
bisina of desaroya proyecto- 
nan intervencionista. 

E asunto di e basenan lo wordo 
discuti pa e presidentenan di 
Sur America diabierna awor 
den un cumbre extraordi- 
nario di ‘Union de Naciones 
Suramericanas’ (Unasur) cu lo 
tuma lugar na Argentina. 
Otro lidernan izquierdista 
di e region a habri afo con¬ 
tra e plan cu nan ta califica 
di “imperialista” y como un 
“agresion”. 

Desde 2000, Bogotå a ricibi di 
Washington como 6.000 mi- 
yon dolar na asistencia militar 
como parti di un pakete cu a 
yuda Uribe combati e cartel- 
nan di droga y logra un reti- 
rada di e rebeldenan di FARC 
cu den pasado tabata controla 
areanan grandi di e pais. 



Diahuebs 27 dl augustus 2009 

4:00 p.m • 7:00 p.m 
Sabana Basora Noord 67 

Docter di Jackson a tarda 82 minuut pa yama 911 



DESPUES di trata Michael 
Jackson henter anochi pa 


insomnio, cu droga hopi po¬ 
deroso, e docter personal di e 


astro, Conrad Murray, a ripara 
cu su pacient a stop di hala ro¬ 
sea banda di 11:30 di mainta 
di dia 25 di juni, segun polis. 
Esaki lo por converti su mes 
den un conducta sospechoso 
segun un di e detectivenan 
di Departamento di Polis di 
Los Angeles cu ta investiga 
e caso di morto di Michael 
Jackson. E informe ta bisa cu 
e detectivenan ta sigui traha 
pa determina si e morto di e 
cantante a wordo cuasa pa un 
solo docter of pa e “tratamento 
negligente di varios docter” 
den curso di tempo. 

Conrad Murray, den su defen- 

PRESS RELEASE 

Wednesday, August 26, 2009 

New India Assurance Representative N.V. informs the 
community of Aruba that as of the 13th of May 2009, 
Dora's Financial Services N.V., under management of 
Ms. Emencia Eudora Peters, is not authorized to function 
as Intermediate of Insurance, or to collect Insurance 
Premium or to perform any other transaction whatsoever 
for New India Assurance Representative N.V. 
Unauthorized transactions will not have any validity. 

Clients holding New India Assurance policies through 
Dora's are cordially invited to visit the offices of New 
India Assurance to substantiate that you are appropriately 
insured. For more information customers may also feel free 
to call Mr. Giae lenna at extension 152. 

The entire Team New India is very thankful for the trust 
that our customers have been demonstrating to us over the 
past 45 years of using our reliable insurance service which 
pays all Legitimate Claims at all times. 


Cordiall 



^JoyiSagJiuoa^^ 



sa, a bisa polis cu constante- 
mente e’la monitorea Jackson 
durante anochi den e mansion 
di Hornby Hiils, caminda e lo 
a administra e ultimo dosis di 
propofol, un anestetico usa 
unicamente den hospital. 
Murray a bisa tambe cu banda 
di 10:40 di mainta di dia 25 
di juni e’la laga Jackson so pa 
no mas cu dos minuut, pa e 
usa bano; ora e’la bolbe e’la 
ripara cu su pacient no tabata 
hala rosea. 

Aigun dia despues polis a haya 
e registro di yamada di e celula 
di Conrad Murray, cu a revela 
cu e docter a usa e telefon pa 
47 minuut (den tres yamada 
diferente), for di 11:18 a.m., 
algo cu e docter no a informa 
e investigadornan. 

Esaki por ta muestra cu Mur¬ 
ray no tabata duna atencion 
total na Jackson, of cu e’la 
euminsa haci yamada na un 
manera desespera ora e’la des- 
cubri cu su pacient no tabata 
hala rosea. 

Pa loke ta e propofol, e rap¬ 
port di e detectivenan tambe 
a menciona cu Conrad Murray 
nunca a informa e paramedi- 
conan of servicio di emer- 
gencia cu e’la duna Propofol 
na Michael Jackson. Segun e 
rapport, Murray solamente a 


informa cu e’la dune e sedante 
Lorazepam. 

Segun polis, Murray a nenga 
di firma e certificado di Morto 
den Centro Medico di Univer- 
sidad di California, caminda 
e morto di Jackson a wordo 
anuncia. 

Poco tempo despues e detec¬ 
tivenan no por a haya Murray 
a pesar di a trata di localise na 
varios ocasion. 

Mas adelante, polis a informa 
cu den cas di Michael Jackson 
a haya un cantidad consid- 
erabel di sedante y otro me- 
dicamentonan cu ta bende cu 
recept. Tampoco a haya aigun 
registro cu ta indica cu Murray 
lo tabata autoriza pa receta 
propofol na su pacientnan. 

Murray, cu a wordo contrata 
pa Michael Jackson entre 
maart y april e ana aki, y cu a 
administra propofol na man¬ 
era intervenoso na e cantante, 
tur anochi durante seis siman, 
a nenga constantemente cu 
su compartacion tabata neg¬ 
ligente. 

Mientras tanto, e oficina di 
e forense di Los Angeles, cu 
ainda mester entrega un rap¬ 
port completo di e autopsia, 
a revela cu morto di Michael 
Jackson tabata un homicidio. 


( 2^001 

r 

Ta ofrece pa nos muehanan di 10 ana bai ariba. 

Workshop: Modem Dance 
Duna pa : Helen Hansen 
(Dia: Diahuebs awor 27 di augustus 
Ora: 3 or pa 4or di atardi 
(prijs: Afl 5,- 

Lugar. Scol di Arte (Pastoor Hendrikstr. 103) 

(Pa informacion/inscripcion yama 
ScoCcCi JLrte na: S849168 
Helen Hansen is currently a principal dancer and 
rehearsal 

assistant for Buglisi Dance Theatre in New York City. 
She is certified Alexander Technique teacher and is a 
faculty member at the Juilliard Dance Division. 

Obama a designa Bemanke pa di dos mandato na Fed 



PRESIDENTE Barack Obama 
a anuncia diamars cu e ta de- 
sea pa Ben Bernanke keda 
na timon di Reserva Federal 
(Fed - Banco Central) pa un 
di dos mandato di cuater 
ana, elogiando su “calma y 
sabiduria” pa supera e peor 
crisis economico desde e Gran 
Depresion. 

Bernanke, cu a haya credito 
pa a saca e economfa di su 
peor recesion desde decada di 
1930, awor ta enfrenta e reto 
pa satisface e expectativanan 
di Cas Blanco pa guia Merca pa 


un recuperacion economico. 
Para banda di Bernanke pa 
lesa un declaracion na e isla 
Martha’s Vineyard, caminda 
e ta pasando su vacantie, 
Obama a bisa cu Merca ta 
“hopi leu” di un recuperacion 
economico completo, pero a 
agrega cu Bernanke a enfrenta 
e crisis na un forma cu a yuda 
limita e dano. 

Obama un rato a interumpi 
su vacantie na e isla Martha’s 
Vineyard, dilanti costa di Mas- 
sachusetts. 

“Ben a topa cu un sistema 


financiero na rand di colapso 
cu calma y sabiduria, cu ac- 
cion balente y cu un forma 
di pensa fuera di e moldenan 
tradicional cu a yuda frena 
nos caida liber economico”, 
Obama a bisa. “Casi ningun di 
su decisionnan of di cualkier 
un di nos tabata facil”. 
Manteniendo Bernanke, apar- 
entemente Obama ta tratando 
di trankiliza e sector financie¬ 
ro como tambe banconan cen¬ 
tral stranhero cu senalnan cu 
su gobierno no tin intencion 
pa cambia di direccion den 


nan acercamento pa rescata 
e economfa di su turbulencia 
of den su maneho di politica 
monetario. 

Bernanke tabata e celebro di 
loke awor ta wordo mira como 
un strategia exitoso pa saca 
e economia for di recesion, 
habri e canalnan di credito y 
stabiliza e mercadonan finan¬ 
ciero, parcialmente usando 
programanan di financiamen- 
to original y sin precedente. 

E presidente di banco cen¬ 
tral Mericano, sin embargo, 
tambe tin puntonan contra. 


E democrata di mayor rango 
den e comision bancario di 
Senado a adverti cu mester bin 
un audiencia riguroso prome 
cu Bernanke tuma su puesto 
pa di dos biaha. 

Hopi ta esnan den Wall Street 
y den circulonan academico 
cu ta kere cu Bernanke lo ta e 
mihor eleccion pa conduci e 
pais pa un recuperacion sos- 
tenibel y cu e lo ta den e mihor 
posicion pa dicidi ki dia y con 
pa canaliza e biyonnan di 
dolar cu a pomp den economfa 
pa supera e crisis. 


Acusacionnan den OEA entre 
Colombia y Venezuela 



Roy Chaderton Matos 

E embahadornan di Venezuela y 
Colombia na Organizacion di Esta- 
donan Americano (OEA) a prepara 



pa reafirma e cruce di acusacion 
di nan respectivo gobierno den un 
reunion di Conseho Permanente cu 


a tuma lugar ayera, varios delega- 
cion a senala pa medio di comuni- 
cadonan di prensa. 

“Colombia ta presenta (ayera) e keho 
formal contra e presidente di Venezu¬ 
ela, Hugo Chåvez, pa su intervencion 
den asuntonan di maneho interno”, un 
comunicado di embahada Colombiano 
a anuncia na Washington. 

E hefe di mision na OEA, Luis Alfonso 
Hoyos, “prome ta informa e estadonan 
di OEA di e intencionnan intervencioni- 
sta di Hugo Chåvez”, e comunicado a 
bisa. 

Despues “nos ta bisa cu nos no ta tolera 
esaki di ningun forma”, e comunicado 
a sigui bisa. 

“Finalmente, ya cu OEA ta basa riba 
e principio di no intervencion, nos ta 
pidi pa usa tur organismo nacional y 


intemacional pa impedi pa esaki tuma 
lugar”, e embahador a adverti. 

Di su banda e embahador Venezolano, 
Roy Chaderton Matos, “ta haci un inter¬ 
vencion relaciona cu e basenan militar 
di Colombia y e posicion asumi pa e dos 
paisnan”, su comunicado a splica. 

E reunion di OEA, convoca pa 10’or 
ayera mainta, ora local, prome tin pro¬ 
grama pa analisa e fracaso di e mision 
di canciyer y di e secretario general, 
José Miguel Insulza, na Honduras. 

E anuncio di Chåvez di cu e kier divulga 
su ideanan directamente na e pueblo 
Colombiano a causa un reaccion cla 
y raspa di Bogotå dialuna, cu a bisa 
cu nan lo “decapita” tur accion di e 
“proyecto expansionista” di e lider 
Venezolano. 

Senador Edward Kennedy ta 
fayece na edad di 77 ana 



E senador Mericano Edward 
M. Kennedy, miembro di un 
di e famianan mas distingui 
di politica Mericano y un di 
e veteranonan mas bieu den 
Camara Mayor Mericano, a 
fayece diamars anochi na 
edad di 77 ana di cancer 
celebral, segun informacion 
di prensa Mericano. 

Después di un ana di lucha 
contra e enfermedad, e politico 
Mericano, un di e figuranan di 
Partido Democrata, a perde e 
bataya contra cancer, segun e 
famia a informa den un comuni- 
cado na medionan Mericano. 
Ted Kennedy, a nace na Boston, 
Massachusetts, dia 22 di febru- 
ari 1932, e tabata e menor di e 


nuebe yiunan di Joseph Ken¬ 
nedy, y ruman di e presidente 
asesina Joseph F. Kennedy y di 
e tambe politico Robert Ken¬ 
nedy. 

Su educacion a cuminsa na 
Milton Academy y e’la sigui su 
estudio na Harvard University, 
caminda e’la destaca como de- 
portista y for di unda e’la wordo 
expulsa pa laga otro studiante 
presenta pe na un examen. 
Despues di cumpli cu servicio 
militar na Francia y Alemania 
entre 1951 y 1953, e’la wordo 
admiti atrobe na Harvard ca¬ 
minda e’la gradua den Cien- 
cia Politico na 1956. Tres ana 
después e’la termina su estudio 
di Derecho na Universidad di 


Virginia. 

Poco luna despues cu e’la caba 
su estudio e’la cuminsa traha 
den e campana pa Presidencia 
di su ruman John y a traha 
como asistente fiscal den Suf- 
folk County (Massachusetts) te 
cu na 1962 e’la bira e senador 
mas hoben di e pais, ora e’la 
ocupa e puesto cu su ruman 
John a laga vacante ora e’la 
asumi Presidencia. 

Na juni 1964, den pleno cam- 
pana electoral pa su reeleccion 
como senador, e’la sufri un ac- 
cidente di aviacion y a keda cu 
un lesion den su lomba. 

E’la wordo reelegi como sena¬ 
dor, un puesto cu e’la con- 
firma sucesivamente na 1970, 
1976, 1982, 1988, 1994, 2000 
y 2006. 

Despues di asesinato di su 
ruman Robert e’la retira tem¬ 
poralmente di politica, pero a 
bolbe dia 3 di juni 1969 y a bira 
e vocero mas hoben den historia 
diSenado. 

Kennedy a opta pa e candidatu- 
ra di su partido den e eleccion- 
nan presidencial di 1980 contra 
Jimmy Carter, cu finalmente a 
wordo proclama como candi- 
dato di Partido Democrata. 


Liga na e hala progresista di 
Partido Democrata, e tabata 
miembro di varios comision di 
Senado, entre nan e Comision 
Hudicial, esun di Trabao y di 
Salud, Educacion y Pension. 

Su trabao den e Camara Mayor 
tabata relaciona cu refugiadon- 
an, e control di benta di arma 
na Merca, e lucha pa desarme 
y e creacion di un sistema gra- 
tuito di salud. E senador fayeci 
a lanta un gran polemica na su 
pais ora e’la declara cu e inva¬ 
sion di Panama pa tropanan 
militar di Merca na 1989 ta¬ 
bata viola tanto e Acuerdo di 
Nacionnan Uni como esun di 
Organizacion di Estadonan 
Americano (OEA). Sin em¬ 
bargo, e escandalo mas grandi 
di su carera a tuma lugar dia 
18 di juli 1969 ora e’la sufri un 
accidente di trafico cu a causa 
morto di su acompanante, Mary 
Jo Kopechne, un ex voluntario 
den e campana presidencial di 
su ruman Robert na 1968. 
Aunke e’la wordo declara in- 
ocente, e incidente a pone un 
mancha riba su bida politico. 
Casa desde 1958 cu Joan Ben¬ 
net, cu ken e tin tres yiu, e’la 
divorcia na 1981. 



Dia 3 di juli 1992 e’la casa pa di 
dos biaha cu su novia di varios 
aha, e abogado Victoria Reg- 
gie, 22 aha mas hoben cune y 
mama di dos yiu di un matri- 
monio anterior. Dia 17 di mei 
2008 e’la wordo hospitaliza 
den General Hospital di Mas¬ 
sachusetts na Boston, despues 
cu aparentemente e’la sufri un 
atake celebral. 

Tres dia despues, dia 20 di mei, 
e’la wordo diagnostica cu un 
tumor celebral maligno. 
Durante e almuerzo cu a tuma 
lugar na Capitolio despues cu 
Barack Obama a asumi presi¬ 
dencia, e’la sufri un trastorno, 
pa cual e mester a wordo saca 
riba brancard di e lugar. 

Dia 12 di augustus 2009 e 
presidente Mericano nobo a 
condecor’e cu e Medaya di 
Libertad, e maximo honor civil 
di Merca, cu a wordo ricibi pa 
su yiu muher Kara debi na su 
delicado estado de salud. 

Cu Edward Kennedy descansa 
na paz! 


Jasmine Fiore 

Un muher lo ta complice di e presunto asesino di e modelo 


POLIS Canades a informa di- 
aluna ultimo cu nan a identifica 
un muher sospechoso di a yuda 
e ex casa y presunto asesino di e 
modelo Mericano Jasmine Fiore 
pa bay na e hotal na Canada na 
unda a hay’e morto. 

Sin embargo un vocero di Gen- 
darmeria Real di Canada (GRC) 
durante un conferencia di pren¬ 
sa a nenga di duna identidad 
di e muher hoben cu lo a huur 
e camber na hotel Hope pa tres 
dia, na unda Ryan Jenkins a 
wordo descubri colga diado- 
mingo ultimo, probablemente 


pa causa di un suicidio. 

E muher aki a paga na efectivo 
y lo a yega hunto cu e fugitive 
den auto. 

Sargento Duncan Pound no 
kier a bisa si e muher a wordo 
aresta, bisando cu e no ta rep¬ 
resenta ningun peliger pa se- 
guridad publico y cu polis no 
ta buscand’e. 

E investigacion policial di e 
asesinato di Jasmine Fiore ta 
sigui habri na Merca pa deter¬ 
mina e circumstancia[nan] di 
e drama y identifica eventual 
complicenan, y e muher cu polis 


Canades ta senala, por wordo 
acusa pa complicidad. 

E modelo, halto y blond, a 
wordo haya sin dede ni djente 
den un maleta tira den un dump 
na Buena Park, un ciudad di 
Orange County, zuidoost di Los 
Angeles. 

Jenkins, un canades cu re- 
cientemente a competi contra 
otro 16 persona den e ‘real- 
ity show’ “Megan Wants a Mil- 
lionaire”, tabata obheto di un 
buskeda internacional, segun 
Tom Monson, hefe di polis na 
Buena Park. 

Actividad di candidatonan di RED di na Savaneta 

DIADOMINGO, dia 23 di au¬ 
gustus, aigun candidato di Pari- 
ba di Brug riba lista di e partido 
blanco, RED Democratico, a 
tene un Family Day na Savaneta 
324, na cas di parientenan di 
candidato Serge Ivar Thijsen, 

#10 riba lista di RED. 

Rudolf de Kort (#7), Fred 
Abspoel (#13) y tambe Mari- 
ela Chirino (#15) riba e lista 
blanco a forma parti di e team 
cu a organisa e evento aki. Den 
oranan di mainta tabata tin un 
koffie morgen y fey di merdia 
en adelante tabata tin benta 
di cuminda cu un cushina bon 
surti. Diferente candidato y 


sostenedor di RED a hasi uzo 
di e oportunidad pa comparti 
informacion cu e pueblo di 
Savaneta y besindario. Pa mas 
informacion di partido RED 
por acudi na nos website www. 
red.aw. 



Serge Ivar 
S-' Thijsen 

#<^1 




REDQEartido Blanco * www.red.aw 




MPA inovativo atrobe 

Lider Monica cu su propio Radio Talkshow na Hit 94 

"E Solucion" 


MPA semper ta bin cu idea 
inovativo pa por logra yega 
mas serca di pueblo. Den 
esaki e Lider di MPA, abogado 
Monica Kock, lo cuminsa cu 
su mesun programa radial 
“talkshow” cu ta yama “E SO¬ 
LUCION”. Esaki lo tuma lugar 
riba tur diaranson 8.30 - 9.30 
riba Hit 94. 

E lider Monica Kock ta splica 
cu e la dicidi di cuminsa un 


talkshow mirando e necesidad 
pa pueblo por comunica cu 
su persona. Pero mas ainda 
e programa lo trece hopi in¬ 
formacion pa e radioyente. 
Informacion ta importante 
pasobra asina bo por tuma 
decision correcto den bida. 
Dor di falta di informacion 
hopi biaha un persona ta tuma 
decision robes. P’esey Monica 
Kock ta haye importante pa 


cuminsa e programa radial pa 
duna conseho huridico. 
Abogado Kock ta sigi amplia 
cu den pasado e tabata bay 
un talkshow varios biaha na 
unda e ta duna conseho hu¬ 
ridico. Radiooyentenan por 
a yama cu nan problema y 
lo trata di duna e solucion. 
Tambe abogado Monica Kock 
a haci hopi charla gratuita na 
unda ta duna informacion. E 


ana aki mes a haci tres di e 
charlanan. 

Monica Kock ta splica cu re- 
cientemente varios hende 
tabata trece dilanti pa kico e 
no ta haci e programanan mas 
pasobra e ta yuda hopi hende. 
Mirando esaki, abogado Kock 
a dicidi pa cuminsa e talkshow 
e ora na unda por duna infor¬ 
macion, conseho y solucion. 

E lider di MPA atrobe a bin 


cu algo innovativo, na unda e 
tin su mesun talkshow. Algo 
diferente pero mas ainda hopi 
positivo pasobra e pueblo ta 
ricibi informacion. E Lider ta 
splica cu asina e por keda den 
contacto cu pueblo, mirando 
cu e demanda di pueblo pa por 
papia cu ne ta masha grandi 
mes. Pueblo, sintonisa e pro¬ 
grama “E SOLUCION” riba Hit 
94 8.30-9.30 tur diaranson. 

Parada di AVP diadomingo ultimo a bira uno historico 
danki na e corahe y valentia di pueblo Arubano 


Mike de Meza ta felicita pueblo di Aruba cu nan parada 


Mike de Meza kier a felic¬ 
ita pueblo di Aruba cu nan 
parada historico cu a tuma 
lugar diadomingo cu a pasa. 
Diadomingo, tur hende por 
a mira e corahe y valentia di 
un pueblo cu a laga miedo un 
banda y demostra na un forma 
abierto nan mal contento cu e 
gobierno actual. Un parada cu 
tabata mas bien un forma di 
demostracion, manifestacion 
y celebracion na unda cu ya 
caba pueblo di Aruba a duna 
indicacion di kico por spera di 
e resultado di eleccion dia 25 
di september venidero. 
“Tambe mi kier a gradici tur 
esnan cu na un manera directo 
of indirecto a haci e parada aki 
uno masal. Mi kier extende un 
palabra di disculpa na tur sim- 
patisantenan di e distrotanan 
caminda cu lamentablemente 
nos no por a yega dor di e mag- 
nititud di e parada”. 

San Nicolas y pueblo Arubano 
en general a demostra di a 
deposita nan confianza pa un 
mihor futuro y a pone e prome 
etapa caba pa e comienzo di 
e reconstruccion di nos pais. 
Un biaha mas danki y pabien 
Aruba, cu boso parada, pa boso 
sosten pa bay pone e pais aki 
bek den boso man y cu pueblo 
ta un biaha mas baas den nos 
mesun cas. 

Hopi amputacion di pia dor di diabetes lo por wordo evita 


TA costa 1400 dollar pa cubri un 
herida na pia di un diabetico cu 
un pida cuero cultiva, yudando 
na e cicatrizacion si e pacient- 
nan ta evita pone presion riba 
e zona en cuestion. 

Asina ora Medicare, na Merca, 
a acepta paga pa e tratamento, 
pero no pa e 100 dollar adicion- 
al di un simple molde di gips pa 
protehe, un fabricante di cuero 
cultiva a cuminsa duna den for¬ 
ma gratuita e proteccionnan na 
aigun di e pacientnan necesita. 
Expertonan den e tipo di salva- 
mento aki ta senala cu hopi di 
e mas di 80 mil amputacion di 
pia, dedenan y e parti abou di 
e pianan di diabeticonan cu ta 
tuma lugar anualmente lo por 


ta evitabel si e pacientnan haya 
e cuido adecua pa nan pia. 

Sin embargo, nan ta frustra pa- 
sobra poco di nan ta haci esaki 
promer cu nan yega na loke ta 
wordo yama e trapi pa amputa¬ 
cion, sufriendo un aumento di 
problemanan di pia debi na e 
combinacion di ignorancia -en¬ 
tre pacientnan y dokternan- y 
na discusionnan dor di e pago 
di e tratamento. 

“Actualmente no tin un remedi 
magico pa e pia diabetico”, 
segun e dokter specialista Law- 
rence Lavery, di Universidad 
Texas A&M, kende ta deplora 
e cuido preventico simpel pero 
efectivo senciyamente no ta 
hayando atencion. 



Separacion por tin efectonan 
negativo riba pronostico di 
enfermonan di cancer 



SEPARACION lo por tin efectonan negativo riba pronostico 
di enfermonan di cancer. Esey ta e conclusion di investigafo- 
tnan di Indiana University na Merca despues di finaliza un 
revision di estudionan di casi 3,8 miyon persona diagnostica 
cu e enfermedad, entre 1973 y 2004. 

Segun e cientificonan, cu tabatin nan estudio publica den e 
revita Cancer, e separacion ta e condicion marital cu peor ta 
influencia den e supervivencia di e personanan aki, inclusive 
riba divorcio y viudez. 

Asina, e pacientnan tabatin un supervicencia di 45,5% y 
di 36,8% despues di 5 y 10 aha, respectivamente. Den otro 
extremo, e mihor expectativanan tabata pa esnan casa 
(63.3% y 57.5%) y memei tabata haya den orden: soltero- 
nan (57,3% y 41,7%), divorciadonan (52,4% y 45,6%) y 
viudonan (47,2% y 40,9%). 


Vacuna inhalable contra sarampi 
ta cada bes mas cerca 



E promer vacuna den polvo in- 
halabel contra sarampi pronto 
lo ta cla pa su evaluacion den 
humanonan, segun investiga- 
dornan a anuncia den un en- 
cuentro di e Sociedad Quimico 
Mericano, na Washington. 

Dr. Robert Sievers, di University 
of Colorado na Coulder, cu ta 
lidera e desaroyo di e inmuni- 
zacion, a destaca cu e meta ta 
pa crea un vacuna viabel pa 
e zonanan aisla di e paisnan 
den desaroyo,, caminda no 
tin awa potabel, refrigeracion 
ni hanguanan steriliza of des- 
cartabel y unda sarampi ainda 
ta endemico.E enfermedad aki 
ta causa orto di mas di 900 mil 
mucha pa aha na e regionnan 
mas pober di mundo, segun 
cifranan di World Health Or- 
ganization (WHO). E equipo 
di investigadornan ta spera di 
por cuminsa cu e pruebanan 
di e vacuna otro aha na India, 
segun Sievers. 

Basicamente, pa crea e vacuna 
ta mezcla un forma debilita di 
e virus cu dioxido di carbono 
“supercritico” -parti liquido 
y parte gaseoso- pa produci 
bubbles microscopico y drup- 
pel cu despues ta wordo seca 
pa genera e polvo inhalable.E 


polvo aki por wordo warda 
durante por lo menos un aha 
entre 2 y 8 grado Celcius, segun 
e expertonan a indica. Ademas, 
e ta supera tambe e prueba di 
WHO di 7 dia na 37 grado, ya cu 
e ta sigui ta potente ainda bou 
di e circuntancianan ey. 

E equipo di investigacion tambe 
a crea inhaladornan di costo 
abou pa e polvo, “cu desaroyo- 
nan practicamente equivalente 
na esunnan di un inhalador ac- 
tivo aproba pa FDA di Merca. 

E polvo ta wordo seya den sa- 
conan individual pa minimiza e 
contaminacion. “Cu un inhala- 
cion profundo, un mucha por 
worod vacuna eficientemente”, 
segun e expertonan a indica 


den un comunicado. 

Un di e desafionan, segun Siev¬ 
ers, ta cu e costo no pasa di 26 
cent di dollar pa dosis, cu ta e 
prijs di e vacunanan intyectabel 
actualmente disponibel. 

E meta aki basicamente a wordo 
cumpli, mirando cu e costo di 
e inmunizacion ta rond di 17 
cent y e dispositivo di aplica- 
cion lo costa 10 cent.Aunke e 
concepto di usa polvo inhalable 
pa administra e vacuna contra 
sarampi a yega como respuesta 
na e desafionan di salud publico 
cu e regionnan pober y remoto 
ta impone, Sievers ta kere cu 
e enfoke aki tambe ta mara- 
viyosamente aplicabel na un 
vacuna contra influenza. 

Humamento ta aumenta riesgo di desaroya tuberculosis 



HUMA lo por aumenta e riesgo 
di desaroya un tuberculosis 
activo, segun un estudio riba 
e incidencia di e enfermedad 
aki na Taiwan realiza pa in- 
vestigadornan di Brigham and 
Women's Hospital, di Boston, di 
cual su resultadonan lo wordo 
publica dia 1 di september den e 
American Journal of Respirato- 
ry and Critica Care Medicine”, 
e revista di e Socieda Toracico 
Americano. 

Aunke estudionan anterior a 
demostra un aumento di mor- 
talidad entre e pacientnan cu 
tuberculosis cu tabata huma, 
ningunhende por a logra com- 
proba e efectonan directo di 
tabaco den e incidencia di 
tuberculosis riba un poblacion 
general. 

Pa logre, e equipo di cientifico- 
nan dirigi pa Hsien-Ho Lin, di 
Brigham and Women’s Hospi¬ 
tal, a analiza e datonan di cerca 


di 17 mil individuo di Taiwan, 
cu tabata parti di e Encuesta 
Nacional di Salud realiza na e 
pais ey na 2001. 

“Aki nos a haya cy e riesgo di 
desaroya tuberculosis activo ta¬ 
bata duplica entre e humador- 
nan compara cu e pacientnan cu 
nunca a huma”, Lin a indica. 

E investigadornan a busca in- 
formacion di e registronan 
individual di e enuesta ey riba 
consumo di tabaco activo y 
pasivo den hogar. Tambe, nan 
a indentifica otro posibel fac- 
tornan manera sexo, edad, 
bida den un cas yen di hende, 
ingresonan familiar, estado 
civil, consumo di alcohol y em- 
pleo. Despues a indentifica tur 
e casonan caminda tuberculosis 
a aparece entre 2001 y 2004 
usando datonan di e compa- 
nianan di seguro. E ora nan a 
compara e probabilidadnan di 
esaroya un tuberculosis activo 


entre e pacientnan cu nunca a 
huma, cu a huma aigun biaha,y 
e humadornan. Nan a descubri 
cu esnan cu a huma aigun biaha 
taabtin mas di e dobel di riesgo 
pa desaroya un tuberculosis ac¬ 
tivo den comparacion cu esnan 
cu no a huma nunca. 

Tambe nan a descubri cu e 
humadornan mas jong tabatin 
mas poibilidad cu esnan mayor 
di 65 ana pa desaroya e enfer¬ 
medad aki den comparacion 
cu esnan cu no tabata consumi 
tabaco. 

“E number abour di casonan di 
tuberculosis den e estudio aki ta 
pone nos samina e edad den e 
asociacion di e enfermedad aki 
cu tabaquismo na un scala di 
edad mas precisio, dor di cual lo 
tin mester di mas estudionan pa 
confirma e hayazgonan aki. 

Cu e investigacion aki, a des¬ 
cubri tambe cu, aunke e preva- 


lencia di tuberculosis activo ta 
mayor entre e hombernan, ora 
ora controla habitonan manera 
esun di huma, e diferencianan 
di genero ta desaparece, mus- 


trando riba e pobilidad cu 
humamento y no e diferenci¬ 
anan biologico, ta patras di e 
diferencianan di genero den 
turberculosis. 


Ta recomenda acupuntura pa trata 
sindrome di ovario poliquistico 


E sindrome di ovario poliquistico, un afeccion 
femenino doloroso y comun, por wordo alivia 
significativamente mediante e uso di acupun¬ 
tura y ehercicio fisico. Esaki ta loke un estudio 
medico realiza pa investigadornan di Suecia a 
caba di demostra. 

Casi 10% di e muhernan den edad reproductivo 
tin sindrome di ovario poliquistico (SOP). E 
sindrome ta consisti den un gran cantidad di 
quistenan inmaduro chikito cu ta wordo genera 
den e ovarionan y cu ta causa un perturbacion 
den e produccion normal di hormonanan. 

Esaki ta wordo traduci cu hopi muhernan cu ta 
sufri di dje no ta ovula normalmente, y lo po tanto 
e sindrome por genera infertilidad. Ademas, e 
pacientnan di e malesa aki tin un mayor riesgo 
dpa desaroya diabetes tipo 2 y/o enfermedadnan 
cardiovascular. 

Durante e estudio, un grupo di muhernan cu 
sondrome di ovario poliquistico a reicibi trata- 
mentonan di acupuntra durante 4 luna. A haci cu 
nan un tipo di acupuntural conoci como “elec- 
troacupuntura” , caminda ta stimula hanguanan 
cu un coriente electrico debil, similar na esun cu 
ta desaroya durante e trabou muscular. 

Un di dos grupo di muhernan a wordo monitoriea 
y a pidinan pa nan haci, ppor lo menos 3 biaha pa 
siman, un sesion di ehercicionan fisico. 
Finalmente, tanatin un grupo di control cu a 
wordo informa di tur e novedadanan y e impor- 
tancia di ehercicio y un dieta saludabel, pero no 
a dunanan otro instruccionnan specifico. 



E estudio a analiza e evolucion di nan tur y a haya 
cu e actividad den e sistema nerviososimpatico 
tabata menor cerca e muhernan cu a ricibi acu¬ 
puntura y entre esnan cu a realiza ehercicio den 
forma regular. Y esun cu a sigui e tratamento di 
acupuntura a ricibi mayor beneficio. 

“Esnan cu a ricibi acupuntura a informa cu nan 
menstruacion a bira mas normal. Tambe nan 
nivelnan di testosterona a baha significativa¬ 
mente cu a yega cerca di e balornan normal”, 
segun dr. Stener-Victorin. 


Swine flu lo por mata 90 mil 
Mericano segun Cas Blanco 



E resurgimento di e swine flu ta constitui “un menaxa grave contra 
salud publico”, y e por contamina te fin di proximo invierno mitad 
di e poblacion di Merca, matando 90 mil persona na e pais, segun 
Cas Blanco a senala den un comunicado. 

No obstante, ta admiti cu ta “poco probabel” cu e virus A H1N1 ta 
asina peligroso manera esun di griep Spano di 1918-1919. 

“E problema no ta cu e virus aki ta mas mortal cu otro virus di 
griep, sino cu e ta bay infecta mas persona di lo normal pasobra e 
ta un virus nobo y poco persona ta inmuniza”, Cas Blanco ta splica, 
cu ta publica e informe di e organo cu ta asesora e president den 
materia cinetifico, e PCAST (President's council of Advisors of 
Science and Technology).Segun e informe aki, “ta poco probabel 
cu e H1N1 di 2009 ta similar na e pandemia mortal di 1918-1919”, 
pero “e virus actual ta constitui un menaza grave pa salud publico 
di e nacion y e severdad di su impacto lo depende pa hopi di e 
comportacion di e individuonan”. 

Den e informe ta senala consehonan pa e prevencion concoci, 
manera laba man cu frecuencia y keda cas ora ta malo”. Ademas, 
ta sugeri pa establece normanan na e lugarnan di trabou pa evita 
cu e empleadonan no sinti nan mes presiona pa bay trabou si nan 
ta malo. 

PetroChina 

Pa: Julie de Cuba, Candidata #6 pa RED 



GOBIERNO a dicidi di habri e 
cortina di no-transpariencia un 
tiki y laga pueblo sa cu Valero 
ta den negociacion keto bai cu 
PetroChina pa cu benta di e re- 
fineria di Aruba. Y asina ta bisa 
na pueblo cu tur negociacion ta 
pasa tras di nan lomba, pasobra 
ta trata aki di discusionnan en¬ 
tre Valero Energy Corporation 
cu base na San Antonio, Texas 
y PetroChina cu ta e compania 
petrolera mas grandi di China. 
Valero ta pidi US$1.5 biyon pa e 
planta, mientras PetroChina ta 
negociando un prijs mas barata. 
Manera tur hende sa Valero 
a sera e planta cu ta rafina 
275.000 bari di crudo pa dia, 
na cuminsamento di augustus, 
bisando cu na e momentonan 
aki e mercado no ta favorabel pa 
nan por haci ganashi. Y pueblo 
tin e speranza cu Valero lo habri 
bek despues di 3 luna, pues na 
November mas o menos. 

Bon noticia.pero ki conse- 

cion gobierno di Aruba a bolbe 
otorga na Valero? Ta prolonga 
e tax holiday atrobe pa 10 anja 
mas? Of ta kita e BBO y Valero ta 
paga winstbelasting manera tur 
bon ciudadano? Eynan ta unda 


e rabo di porko ta krul. 

Pueblo kier sa bao ki condicion 
ta sigui mantene e refineria 
habri. Ta sigui tolera pa e pueb¬ 
lo di San Nicolas wordo venena 
cu gasnan toxico? Ta sigui tolera 
pa e danjo ecologico grandi na 
nos dushi isla continua? Ta sigui 
tolera cu cuponan di trabao 
ta ser crea pa trahadornan di 
exterior, mientras cu jiu di tera 
ta sin trabao? Ta sigui tolera pa 
nos isla wordo prostitui awor 
dor di un multi-national Chines, 
dor di no bin cu e leynan pa 
proteccion di nos salud y nos 
medio ambiente? E gerencia 
Chines lo tene su mes na nos 
leynan laboral? Masha hopi 
pregunta ta pasa den mente di 
tur ciudadano conciente cu nos 
economia ta bai ta na merced 
di un entidad Chines cu nos 
no conoce. Corda cu semper 
e refineria tabata den man di 
companianan Americano cu a 
influencia grandemente nos 
forma y standard di bida. 

Si e rumornan ta berdad, cu 
PetroChina lo importa 800 
trahador for di China nos por 
conclui cu ta masha poko Aru- 
biano lo mantene nan trabao 


na e refineria. Nos ta bai haya 
mesun situacion cu na hotel 
“Riu”? 

Nos tur por corda ainda cu hotel 
“Riu” a haya “carte blanche” for 
di Prome Minister pa importa 
casi 100% di nan personal for 
di Sto. Domingo, for di e tra¬ 
hadornan cu a construi e hotel 
te na e personal administrativo 
y gerencia. PetroChina tambe a 
haya “carte blanche”? A cambio 
di kiko? E persona cu ta e “liai¬ 
son” ta cobra e “finders fee” di 
miyones di dollars? 

Di berdad gobierno ta dispuesto 
pa yega asina lew? 

Tur hende ta di acuerdo cu 
negociacionnan mester por 
sosode cu porta sera te ora yega 
na un consensus. Pero ora ta 
trata di algo asina fundamental 
manera ta e seguridad laboral 
di nos pueblo trahador y su 
seguridad economico, mester 
tin transpariencia total di parti 
di gobierno pa locual ta toca 
e rol di gobierno den henter e 
asunto aki. 

Gobierno tampoco a menciona 
na pueblo si tin un team nego- 
ciador den nomber di Aruba. Si 


ta existi tal team, pueblo mester 
sa kende ta e personanan en- 
volvi den e team. Di con di parti 
di e otro partidonan ta sali e 
grito cu hende mester sa ta ken 
ta e proximo ministernan den 
un gobernacion nobo y di otro 
banda nan no ta worry mes pa 
sa ta kende ta negociando pa 
Aruba den henter e asunto di 
Valero aki? 

E luna cu falta ainda pa eleccion 
2009, ta un luna crucial pa loc¬ 
ual ta trata e futuro economico 
di nos pais. Pueblo ta evaluando 


pa bai scoge pa transpariencia 
den gobierno of scuridad total. 
E partido blanco, cu diripente 
ta ser copia dor di tur partido, 
grandi y chikito, ta lidera e 
movimento pa cambio cu ta 
andando bao di pueblo. Nos 
di RED ta conciente di e tarea 
grandi cu ta warda nos den e 
proximo gobernacion. Como 
lider den CAMBIO di mentali- 
dad y CAMBIO den systema di 
gobernacion, nos ta cla pa traha 
100% pa nos isla. Abo ta cla pa 
duna nos e mandato? 


Whitney Kock di AVP 


E siguiente gobierno di AVP lo inverti na un manera 
efectivo y responsabel den ensenansa 


NA momento cu Whitney Kock 
a wordo acerca pa subi lista di 
AVP e la cuminsa prepara un 
nota encuanto di su vision pa cu 
ensenansa. Dia 16 di mei ultimo 
na ocasion di lansamento di su 
candidatura e la presenta e nota 
aki durante su discurso na Cas 
di Partido Santa Cruz y riba su 
website. Despues e la presenta 
e nota tambe na e comision di 
partido AVP cu tabata trahando 
riba e programa di partido pa 
eleccion 2009 “ArubA’riba”. 

E ta yena Whitney cu orguyo 
pa mira cu su vision manera 
poni den e nota a keda refleha 
grandemente den e programa 
di partido cu a keda presenta 
oficialmente durante congreso 
di AVP dia 4 di augustus 2009. 
Esaki ta demostra cu partido 
AVP ta conciente di e importan- 
cia di ensenansa pa desaroyo 
di nos pais y di nos yiunan. Y 


e ta confirma tambe cu AVP ta 
un partido dinamico y habri pa 
ideanan inovativo. Whitney su 
vision pa cu ensenansa ta con- 
sisti di 15 punto di prioridad. 
Aki bao lo elabora riba e prome 

5 puntonan. 

Punto 1: inverti por lo menos 

6 % di GDP den ensenansa. 
Ensenansa di calidad halto ta 
un criterio importante y condi¬ 
cion necesario pa desaroyo 
di un pais. Pa yega na e meta 
aki mester inverti na un man¬ 
era efectivo y responsabel den 
ensenansa. E gobierno actual a 
laga e inversion aki baha te na 
3.9% di GDP na 2006. E reduc- 
cion di inversion aki combina 
cu falta di maneho a trece nos 
den e situacion actual, cu ta 
uno di deterioro y crisis. Cali¬ 
dad y nivel di nos ensenansa 
a baha y infrastuctura fisico y 
educativo a bai atras. Bon edu- 


cacion ta caro, pero un inver¬ 
sion absolutamente necesario. 
Bon educacion ta inverti den 
nos mesun hendenan, pa crea 
mihor oportunidadnan riba 
mercado laboral y mehora cali¬ 
dad di bida. 

Punto 2: introduccion di un 
sistema di lumpsum pa subsidia 
gastonan di scol. Asina e scol 
mes por dicidi con y na unda 
pa inverti e placa. Scolnan 
di nan banda lo mester per- 
cura pa mehora prestacionnan 
usando indicadornan manera: 
slaagpercentage, ziektever- 
zuim, dropouts, zittenblijvers, 
etc. Cu otro palabra: e maneho 
di subidio di gobierno mester 
ta basa riba subsidio segun 
prestacion (“prestatiesubsi- 
die”) pa asina aumenta calidad 
y rendimento di nos sistema di 
ensenansa. 

Punto 3: introduccion, me¬ 


diante ley, di Organonan di 
Participacion (OP) pa tur scol y 
tambe na nivel di directivanan 
di scol. E OP ta consisti di dos 
organo. Uno di empleadonan 
di e scol (no solamente mae- 
stronan) y e otro di mayornan/ 
alumnonan. Cada miembro ta 
wordo eligi for di nan propio 
seno. Empleadonan ta scoge 
nan representante y mayornan 
y alumnonan ta scoge esun di 
nan. Riba cierto topiconan e OP 
mester tin participacion. Esaki 
kiermen cu sin participacion di 
e OP e proposicion no por sigui. 
Un ke otro ta nifica cu mester 
inverti den e OP pa asina esnan 
envolvi por ta bon prepara pa 
haci e trabao aki. 

Punto 4: ensenansa profesional 
mester haya mas e caracter di un 
scol di ofishi (ambachtschool) 
cu por cumpli cabalmente cu 
demanda di mercado laboral. 


E realidad di awendia ta cu 
alumnonan cu caba e scol¬ 
nan aki generalmente no tin e 
abilidadnan pa subi mercado 
laboral di biaha. Contrario na 
antes, ta enfoca mas riba parti 
teoretico cu esun practico, y no 
ta sina e ofishi. E cambio aki 
den nos ensenansa profesional 
lo contribui substancialmente 
na reduccion di e demanda pa 
importa trahadornan di afo. 
Punto 5: no mester di mas 
reglanan cu ta haci cu e mae¬ 
stro ta sinti’e choca y tampoco 
experimentonan inecesario 
den ensenansa. Duna e docente 
libertad pa scoge metodonan 
didactico pa klas, alumno, ma- 
teria y topico. Esaki ta haci e 
trabao y e lesnan atractivo tanto 
pa e maestro como e alumno. E 
maestro mester exigi calidad di 
e alumno y vice versa. 

Juan David Yrausquin di Partido AVP: 


Ta reta Eddie Briesen pa laga e grupo Spano 


Confirma cu no tin compromiso 


“FOR di tempo di ATIA mi a bisa 
cu e forma con e proceso di otorga- 
mento di e proyecto aki ta bayendo 
ta robez y keto bay mi tin e mesun 
opinion”, asina Juan David Yraus¬ 
quin a bisa ayeramainta durante 
un conferencia di Prensa di Partido 
AVP. E candidato number 29 riba 
e lista berde a splica cu e ta den 
posicion di documentonan cu ta 
prueba cu Gobierno di antemano 
caba a scohe cua grupo lo hana e 
proyecto aki, pues henter e asunto 
di destaho publico no ta cuadra. 
“Riba dje mi kier bisa cu mi no tin 
mucho confianza den e destaho 
publico di e Gobierno aki tampoco. 
Nan kier pa e Minister nombra un 
comision cu lo dicidi kende lo hana 
e proyecto na final. Kiermen mas 
politico e decision no por ta”, segun 
Juan David Yrausquin. 

E mesun practica aki a haci caba 
den pasado den e proyecto di dump. 
Aki a haci un destaho publico pero 
na final ta e Minister a dicidi kende 
a hana e proyecto. Coincidencia of 
no, pero esun cu a gana e destaho 
publico aki tabata e persona unda a 
traha e ultimo lista pa bay eleccion 


di Partido MEP. E proyecto a resulta 
dobel di e otro participantenan den 
e bid y awor cu e proyecto ta cla, 
Gobierno mester paga 1 miyon flo- 
rin pa luna na coriente y gasolin pa 
por maneha e aparatonan. E tipo di 
informacionnan aki no a duna ora 
cu a otorga e proyecto na un bon 
conoci di e mandatario. 

Juan David Yrausquin a bisa for di 
momento cu ela anuncia su mes 
riba lista di Partido AVP cu e ta 
para tur loke ta inhusticia. Ta pesey 
su lema di campana ta “Curashi”, 
loke precisamente e politiconan di 
MEP no tabatin pa por a para tur e 
proyectonan aki cu awor lo costa 
pueblo miyones innecesariamente. 
E hoben politico a duna di conoce 
cu na mas cu un ocasion a purba pa 
por yega na un debate cu Minister 
Eddie Briesen riba e proyecto aki 
pero e no kier, y ta core constante- 
mente pa duna cara pa e proyecto 
dudoso aki di mudamento di waf. 
Juan David Yrausquin ta reta Min¬ 
ister Briesen pa laga e gruponan 
Spano pone den un carta cu no tin 
ningun compromiso haci cu Go¬ 
bierno di Aruba riba e asunto aki. 


E ta convenci cu e peticion aki ta 
uno masha dificil pa e mandatario 
cumpli cune pasobra e documen¬ 
tonan cu Juan David Yrausquin y 
AVP ta dispone di dje ta menciona 
e relacion entre e gruponan Spano 
y e diferente proyectonan. Pues, e 
maneho di real estate riba nos waf 
ta bay na e Grupo Trusam, maneho 
di crucero ta bay pa Cruceros de 
Barcelona y e maneho di container 
ta bay na Terminal de Contene- 
dores de Barcelona. 

E politico cu e lema “Curashi pa 
un Aruba Husto y Duradero” ta 
bisa di no por caba di compronde 
con Gobierno kier inverti mas di 
100 miyon dollar den un proyecto 
anto e inversionistanan ta inverti 
solamente 10 miyon dollar den 
cumpra e ruina di Bushiri Hotel. 
Pues pa soluciona e problema di 
Bushiri di 10 miyon dollar, Go¬ 
bierno ta dispuesto pa drenta un 
aventura di 100 miyon dollar cu 
ta encera, muda nos waf, traha 
condominium, centro comercial y 
turistico eynan. Tambe e ta encera 
cu Gobierno mester duna e desa- 
royadornan di e hotel mas tereno, 


permiso pa mas camber y sin lubida 
e permiso pa un casino tambe. 
“Bo no mester ta un experto pa sa 
cu e balans no ta na fabor di pais 
Aruba y claro cu e ta lanta e pre- 
gunta cu mester tin mas cos tras di e 
proyecto aki cu tin tanto insistencia 
y tanto preshon pa otorg’e prome 
cu eleccion”, di acuerdo cu Juan 
David Yrausquin di Partido AVP. 
Ela recorda e Minister y henter e 
hunta di comisarionan di APA, cu 
nan ta personalmente responsabel 
pa cualkier dano cu por bin despues 
pa pais Aruba debi na nan decision 
dudoso y cuestionabel. 

Juan David Yrausquin ta boga pa 
un Aruba Husto y Duradero. Den 
esaki e ta kere cu cada un decision 
cu nos tuma mester ta basa riba 
principionan di bon gobernacion y 
cu efectonan duradero y sostenibel 
pa un crecemento balansa di nos 
economia. Un economia fuerte di 
mes lo influencia nos calidad di 
bida positivamente. Pero no por ta 
asina cu den e comishon di “Nos 
Aruba 2025” ta papia di no bin cu 
mas camber di hotel y no bini cu 
mas proyecto cu lo causa cu mester 



importa mas trahador....anto na 
otro banda Gobierno ta papiando 
di bin cu mas hotel, shopping mall, 
condominium, etc y peor cu tur cos, 
hincando nos pais den un aventura 
cu no tin final. 

Meta di Juan David Yrausquin ta 
pa haya sosten di pueblo pa asina 
e por eherce e funcion di un parla- 
mentario critico cu tin Curashi pa 
percura pa un Aruba mas Husto y 
Duradero. Juan David Yrausquin ta 
bisa cu Curashi lo ta e gasolin cu lo 
fuel su motor pa asina logra e meta 
aki. Curashi pa porfin pone Aruba 
na promer lugar! 



AT RENAISSANCE - ORANJESTAD 


AT PASEO HERENCIA 


SCHEDULE FOR WEEK OF 
AUGUST 27 - SEPTEMBER 2 

*matinee: Everyday | late show: friday and saturday 


r~R—I INGLORIOUS BASTERDS 



daily: 

matineer 

5:00 

1:45 

8:00 

late show: 

11:00 

NEW 

IZfTJ 

THE HANGOVER 

daily: 

matineer 

8:00 

10:15 
late show: 

12:30 


1 PG 1 

ALIENS IN THE ATTIC 

daily: 

matineer 12:15 

4:45 

2:30 

late show: 



PG41 

G:l: JOE: THE RISE OF THE COBRA 

daily: 7:00 

matineer 

9:30 

late show: 

12:00 


l~KH 

THE ORPHAN 

daily: 

matineer 12:30 

6:15 

3:30 

8:45 

late show: 

11:30 


rpGi 

SHORTS 

daily: 4:15 

matineer 12:00 

6:15 

2:15 

8:15 

late show: 

10:15 

12:15 


rpGi 

ICE AGE 3 

daily: 

matineer 12.00 

4.00 

2.00 

6.00 

late show: 


V 

au 

PG43 

THE TIME TRAVELER'S WIFE 

daily: 5:30 

matineer 12:45 3:15 

7:45 

late show: 

10:00 

12:30 



r~R~1 FINAL DESTINATION 4 

daily: 5:30 

matineer 1:30 3:30 

r~R~1 THEUGLYTRUTH 

daily: 9:30 

matineer 

PG-13 THE TIME TRAVELER'S WIFE 

daily: 4.00 

matineer 1.45 


7:30 

late show: 


6.30 

late show: 


9.00 

11.30 


rPGl HARRY POTTER AND THE HALF-BLOOD PRINCE 


daily: 
matineer 


4:30 


1 R 1 

THE HANGOVER 

daily: 

matineer 

7:15 

9:45 

late show: 

12:00 

PG43 

JULIE AND JULIA 

daily: 

matineer 1:15 

4:15 

late show: 


'run 

FUNNY PEOPLE 

daily: 

matineer 


8:00 

late show: 

11:15 

PG43I 

DISTRICT 9 

daily: 

matineer 12:30 

5:15 

3:00 

7:45 

late show: 

10:00 

12:15 

PG43 

G:l: JOE: THE RISE OF THE COBRA 

daily: 6:00 

matineer 12:45 3:30 

8:30 

late show: 

11:00 

Willem Vrolijk di M.P.A. 

Radar di Aruba a funciona te maart 2003 

No ta manera gobierno ta insinua cu nunca e no a functiona! 



DESPUES di a ricibi diferente 
comentarionan y preguntanan 
den e inbox di Facebook y 
tambe di diferente persona en- 
cuanto e articulonan di Radar 
cu ela scirbi recientemente, 
Willem Vrolijk a dicidi di trece 
lo siguiente padilanti. 

E pregunta clave cu ela hana ta 
si enberdad e radar a functiona. 
Esaki pasobra e gobierno aki 
constantemente ta laga sa cu e 
radar nunca a functiona. 

E radar aki tempo cu a instale 
na aha 1995 e tabata un radar 
“top of the line”. Te hasta por 
bisa cu e radar aki tabata haci 
cierto function cu esun di Cura- 
cao no por haci, tempo cu nan 
radar a cuminsa functiona na 
2006. Ya e tempo ey nos radar 
tabata 10 ana mas biew cu esun 
di Curacao. 

Na aha 1996 e radar a wordo 


poni den function y for di aha 
1996 te cu maart 2003 ela 
functiona. Pues no ta manera 
e gobierno aki ta insinua cu 
nunca e no a functiona. 

Prueba di esaki ta cu den un in- 
trevista cu e director interino di 
Dep. di Aviacion Civil, e la laga 
sa cu mientras tanto cu e radar 
tawata functiona, e la sirbi su 
proposito positivamente. Esaki 
no ta Willem Vrolijk ta bisa. 
Kiermeen, contrario na locual 
e minister y e gobierno aki ta 
declara, e radar a functiona. 

Na maart 2003 mester a saca e 
radar for di function pasobra e 
motor cu tabata draai e antenna 
di e radar a cuminsa keinta. 
Anto e motibo pakiko e motor 
aki a keinta pasobra e nivel 
di azeta a baha. Ta asina cu e 
minister di Turismo y Trans¬ 
porte, minister Edisson Briesen 


nunca, den e ultimo 8 ananan, 
no a presupuesta ni un een chiq- 
uito pa mantencion di e radar. 
Esaki nos ta jama negligencia 
di e minister aki cu propiedad 
di pueblo. Esaki pa capricho, 
pasobra no ta nan gobierno a 
eumpra e radar. 

Kiermeen e gobierno aki na aha 
2003, a prefera di paga e radar 
cu a costa pueblo 23 milion flo- 
rin, lage para frustia y no jena e 
motor cu azeta. Awor ta ki clase 
di vision bo tin pa aviacion, si bo 
no ta compronde e importancia 
cu radar tin pa aviacion y avia¬ 
cion pa nos turismo cu ta e pilar 
di nos economia. 

Willem Vrolijk ta para ariba cu 
e radar a functiona te cu maart 
2003 y ta bisa cu no mester 
tuma su palabra pero puntra 
Directie Luchtvaart si esaki no 
ta e caso. 


MPA si ta mira e importan¬ 
cia di un radar of un systema 
electronico pa separa avion 


pa Aruba. P’esey cu MPA den 
gobernacion Aruba por conta 
cu esaki. 


Aruba 



YA pa varios decada Gobierno di 
Aruba ta purba splica su comu- 
nidad cu mehoracion necesario 
den ensenansa, medio ambi- 
ente, combatimento di pobreza 
y criminalidad, infrastructura, 
indexering, etc. no por tuma 
lugar...pasobra no tin placa. 
Locual Gobierno kier men en 
realidad ta, cu e asuntonan 
aki no tin su preferencia y cu 
e tin full otro prioridad cu e ta 
dispuesto pa hinca masha hopi 
placa aden. Asina e diferente 
gobiernonan consecutivo di 
varios color politico a percura 
pa famia y amigo di partido haya 


no tin 

e mihor puesto den gobierno. 
Como consecuencia, ta calcula 
cu tin entre 1500 pa 2000 em- 
pleado di mas den e aparato 
gubernamental (pues no tin 
trabou cu sentido pa nan ocupa 
nan mes cu n’e). Esaki ta costa 
e pagador di belasting minimal 
100 miyon florin pa aha inec- 
esariamente. E drispidimento 
di placa den gobierno dor di e 
caos administrativo intencional 
y e proyeetonan mucho caro cu 
ta otorga sin destaho publico na 
sponsor di campana ta duna un 
perdida di minimal 50 miyon 
florin. A pesar di un economia 
florecente y aumento anual di 
entrada di gobierno, e gasto- 
nan di gobierno semper tawata 
mas halto cu su entradanan. 
Consecuentemente Gobierno 
mester a aeudi na prestamo. 
Mientrastanto e total di e presta- 
monan aki ta suma na mas di 2 
mil miyon florin. Riba esaki Go¬ 
bierno, durante 2008, a paga na 
interes so casi 140 miyon florin, 
locual ta 380.000 florin pa dia! 


Pa: Armand Hessels 


placa! 

Durante e ultimo ananan, Gobi¬ 
erno tawata paga un promedio 
di 120 miyon florin pa aha riba e 
debe nacional.Esey ta nifica cu e 
pagador di belasting ta paga mas 
cu 400 miyon pa aha sin ningun 
necesidad como consecuencia di 
2 decada di patronahe politico 
y mal gobernacion. Pa cada un 
di e 100.000 habitante di Aruba 
esaki ta 4000 florin pa ana!. Pa 
cada un di e 40.000 empleado 
cu ta ricibi sueldo, e suma aki 
ta nifica un gasto inecesario di 
10.000 florin pa aha. Esey ta 
40% di presupuesto di Aruba, 
simplemente pa prioridad po¬ 
litico partidista! Naturalmente 
no ta resta placa mas pa ‘interes 
general’! Asina por a inverti e 
70 miyon florin cu e gobierno 
actual a inverti adicionalmente 
den ensenansa durante e ultimo 
7 ananan, facilmente tur aha 
locual lo a beneficia e hubentud 
escolar substancialmente. Asina 
tambe lo por a inverti 5 biaha 
mas hopi di e sumanan actual 
pa otro mehoracion necesario 


y ainda lo a resta placa sin cu a 
aeumula ningun debe!E gasto- 
nan actual ta forma un dolor di 
cabes hopi grandi pa e gobierno 
benidero. En realidad Aruba no 
tin placa pa sigui paga e debenan 
aeumula inecesariamente. E 
crisis financiero-economico ac¬ 
tual ta complica e problemanan 
di pago di gobierno mas ainda. 
Consecuentemente e debenan 
ta sigui aumenta y pues tambe e 
interes, locual ta haci cu ta resta 
menos placa ainda pa soluciona 
e problemanan real di comuni- 
dad.Mester ta cla cu e politica 
bieuw di patronahe politico y 
pasividad parlamentario cu a 
causa y permiti e problemanan 
aki, no por sigui plama man¬ 
era un cancer bou di ningun 
circumstancia. Al contrario, si 
pueblo di Aruba kier combati e 
empobrecimento y criminalisa- 
cion, e mester scohe pa un cam- 
bio drastico di e manera cu ta 
goberna Aruba. E falta completo 
di sentido di responsabilidad 
di gobernante y menosprecio 


pa nos ley- y reglanan cu nan 
ta etala den nan mal calidad 
di gobernacion, mester traha 
lugar pa un gobernacion, na 
unda transparencia, integridad 
y responsabilisacion ta e regia. 
Na unda control di e manehot 
a tuma lugar dor di instancia 
oficial den coperacion cu un par¬ 
lamento independiente y critico. 
E politica nobo aki lo por percura 
den un tempo relativamente 
corto cu e drispidimento anual 
di minimal 50 miyon florin lo 
yega na su fin. cu lo termina e 
nombracionnan politico y c ulo 
reduci e apaato gubernamental 
na proporcion normal, locual 
por resulta dentro di 5 aha na 
un economisacion anual di 100 
miyon florin. Ta lamentabel cu 
e interes y pago anual dim as di 
250 miyon florin lo ta un pie- 
dra pisa rond di nos garganta. 
Sinembargo, esey ta e prijs cu 
nos como comunidad mester 
paga pa e escogencia repetitivo 
di pueblo pa patronahe politico 
y malgobernacion. 

Monica Kock, Lider di MPA 

MPA cu solucion pa nos grandinan 

Cuido na cas mester tin prioridad 


DEN e programa di MPA tin un 
seccion separa completamente 
dedica na nos grandinan. E 
lider di MPA, sra. Monica Kock 
ta duna splicacion di un par 
di punto cu MPA tin den e 
programa amplio. Locual ta 
importante pa nos grandinan 
ta e cuido. Ora bira grandi hopi 
biaha e curpa no ta duna mesun 
hopi mas. Den esaki MPA kier 
logra pa e grandi keda mas 
largo na cas of cerca su famia. 
Si e mester cuido mester yuda 
facilita esaki na un prijs paga- 
bel. Y ora e no por keda cas mas, 


mester tin un lugar na unda e 
por keda. P’esey MPA tin difer- 
ente puntonan pa logra esaki. 
MPA tin den su programa pa 
amplia e cuido na cas door di 
sostene e organisacionnan man¬ 
era Wit Gele Kruis cu ta duna e 
servicio ambulante (thuiszorg) 
na nos grandinan cu ta rekeri 
ayudo y cuido. Dor di amplia e 
facilidadnan ta prolonga e po- 
sibilidad di e grandinan pa nan 
por keda mas largo posibel cerca 
nan famia prome cu nan mester 
drenta un cas di anciano. 
Mester bin cu cas di cuido pa 


nos grandinan den otro bario 
manera Noord, Santa Cruz, a 
base di estudio, pa e famia por 
ta mas cerca di nan ser keri. 
Esun di San Nicolas mester 
wordo renobay amplia. Esaki lo 
percura cu e lasonan cu famia 
no ta bay perdi. 

MPA tambe boga pa activa e cen¬ 
tro di bario existente pa nan por 
ta un centro di pasadia pa nos 
grandinan. Asina e grandi por 
keda den su bario y cu su cono- 
cirnan en bes di ta cera na cas. 
Esaki lo alivia e famia tambe 
cu por laga e grandi pa dia of 


mitar dia na e Centro di Bario. 
E costo mester ta pagabel. Asina 
e grandinan tin mas posibili- 
dad di actividad y recreacion. 
E programa di Pasadia pa nos 
grandinan por wordo introduci 
na tur centro di bario existente, 
na clubnan of na edificionan no 
den uzo den cada bario. 

MPA lo amplia mas riba cada 
punto den articulo separa. Pero 
cu e tres puntonan aki MPA lo 
yuda pa nos ser keri lo keda mas 
largo na cas hunto cu famia. 
Mas largo e grandi keda activo, 
mas largo e ta keda vital. 



Parlamentario drs. R.A. (Andy) Lee 

E mucha y su futuro mester ta poni central 

den nos ensenansa 


DEN nos programa di partido pa eleccion 2009 
“ArubA’riba” nos a identifica ensenansa como un di e 
areanan di prioridad pa e siguiente gobernacion. Bao 
di circunstancianan normal mes, ensenansa semper 
mester haya prioridad di gobierno. Pero mirando cu 
Gabinete Oduber ya pa 8 ana caba a neglisha nos ense¬ 
nansa y considerando e deterioro y crisis profundo cu 
esaki a causa den nos ensenansa, e siguiente gobierno 
no tin otro opcion cu duna ensenansa prioridad halto 
y atencion optimal. 

E problema fundamental den nos sistema di ensenansa 
ta e falta di vision, e falta di maneho, e falta di structura 
y e falta di enfoke. Basicamente nos gobernantenan a 
perde for di bistå kico realmente ta importante, kico 
realmente nos kier logra cu ensenansa y con nos kier 
logre. 

E punto di salida di partido AVP pa cu ensenansa ta 
cu nos sistema di ensenansa mester brinda cada mu¬ 
cha e oportunidad y posibilidad pa desaroya su mes 
optimalmente como persona y ciudadano, pa asina 
garantisa e mucha un futuro exitoso. Cu otro palabra: 
e mucha/hoben y su futuro mester ta poni central den 
nos ensenansa. 

Conforme e punto di salida aki e siguiente gobierno 
di AVP lo enfoca riba 4 meta. 

Na prome lugar: formacion di nos muchanan y hoben- 
nan den ciudadanonan ehemplar mediante fortifica- 
cion di norma yvalornan positivo. Na segundo lugar: 
saca e maximo potencial for di cada mucha y hoben 
por medio di un acercamento mas individualisa, na 
unda ta duna cada studiante e atencion y guia cu e tin 
mester. Na tercer lugar: contribui na mehoracion di 



calidad di bida, door di mantene e calidad di ensenansa 
na un nivel halto y percura pa su accesibilidad pa un 
y tur. Y na di cuarto lugar: percura pa e hobennan (y 
tambe adultonan) haya e conocimento, abilidadnan y 
capacidadnan cu ta cumpli cu e demanda y exigenci- 
anan riba mercado laboral. 

Den e cuadro aki lo duna prioridad na e siguiente 
proyectonan/accionnan. Lo mester bin un evaluacion 
di e implementacion y resultadonan di e proyectonan 
PRIEPEB y SHA. Cambionan den e structura di nos 
ensenansa mester ta dirigi riba aumento di calidad y 
rendimento. Esaki mester conta por ehempel pa re- 


structuracion di nos sistema di ensenansa profesional 
(EPB, EPI, Universidad di Aruba) na unda e necesidad- 
nan di nos mercado laboral ta determinante. E mesun 
asercamento aki lo ta aplicable pa nos ensenansa pa 
adulto tambe. 

E ley cu ta regarda ensenansa obligatorio mester wordo 
pasa y ehecuta mas pronto posibel. Mester combati 
e fenomenonan di “drop-out”, keda sinta y druip cu 
tur forsa. Lo laga haci un investigacion profundo pa 
determina e causanan di e problemanan aki y e factor- 
nan di risico y pa bin cu solucionnan concreto a corto 
plaso. Atencion special lo duna na profesionalisacion 
y motivacion di maestronan. Mester percura pa guia 
profesional di e muchanan cu mas tin mester di esaki. 
Mantencion continuo y sistematico di tur edificio di 
school tambe lo haya prioridad. E inversionnan den 
sector di ensenansa mester wordo aumenta cu Afl. 50 
miyon pa ana cuminsando desde 2010. 

Ademas, lo mester introduci normanan di calidad pa 
tur tipo y nivel di ensenansa y tambe proceduranan pa 
monitorea y enforsa cumplimento cu esakinan. Esaki lo 
bay hunto cu dunamento di mas responsabilidad na e 
schoolnanpa calidad yresultado. Studiantenan, may- 
ornan, maestronan y directiva di schoolnan lo wordo 
envolvi den preparacion y ehecucion di e maneho pa 
cu sector di ensenansa. 

E programa di accion aki ta contene e ingredientenan 
necesario pa nos por transforma nos sistema di ense¬ 
nansa pa esaki por cumpli cabalmente cu su mision 
di facilita y stimula desaroyo y prosperidad di nos 
muchanan, awor yden futuro. Ensenansa mester bolbe 
bira e fundeshi di nos sociedad. 

Damanan talentoso y dinamico, dunando di nan mes na un forma unico 

Un relato skirbi pa Ruthy “Lady Ruth” Vrieswijk-Bergen 



MARY Joan Breast Cancer 
Support Group - a presenta nan 
prome calender “Mi Sosten” 
recientemente na Simar na Sa- 
bana Blanco. Un publico basta 
grandi a asisti y a presencia 


entrega di e calender menciona 
na tur e artistanan cu a par- 
ticipa aigun tempo atras den 
un tremendo exposicion, nan 
prome exposicion cu a biaha 
bai nos isla ruman Corsow, pa 


ayanan tambe comparti cu e 
publico e.o. kico tur fundacion 
Mary Joan ta haci na Aruba, pa 
sostene pacientnan cu cancer 
na pecho. Tambe varios otro 
persona di nos comunidad a 
ricibi un calender, e.o. Clarette 
Refunjol, esposa di nos gober- 
nador y dr. Nelida Sjak-Shie, 
kende durante su vacacion aki 
na Aruba, a tene un tremendo 
charla tocante cancer en gen¬ 
eral, aigun dia prome cu e 
presentacion di e calender, y 
a papia specialmente tocante 
cancer na pecho. Dr. Nelida ta 
bibando na Merca na unda el a 
bai studia for di edad hoben di 


17 aha. El a nace na Surnam y 
tin famia ta biba aki na Aruba, 
e.o. su mama cu ta un bon juf- 
frouw di scol y su ruman muher 
cu a publica un bunita coleccion 
di poema den e buki “Whisper- 
ings of the wind “ . Muy pronto 
nos di Dushi Awacero Musical 
lo tin e oportunidad di comb- 
ersa cu “Chindia” tocante su 
inspiracionnan bunita, den su 
buki unico cu ilustracionnan 
haci p’e mes tambe. Su nomber 
completo ta : Ilonka Nathalia 
Sjak-Shie y e tambe a nace na 
Surnam y e tambe a biba pa hopi 
aha na Merca. Riba e calender 
di cumpleanos di fundashon 


Mary Joan, tin un poema cor- 
tico, no di Chindia, pero di un 
di nos artistanan Elvis Lopez, 
cu ta manehando Atelier’89 aki 
na Aruba, cu regularmente ta 
ofrece hoben y grandi oportu¬ 
nidad pa sigui curso riba tereno 
di arte, pintamento, teatro y 
tambe di literatura. Su poema 
ta bisa: ”Labirinto di ternura - 
Labirinto di dulcura - Labirinto 
di amor - Labirinto di dolor” y 
su pida arte den e exposicion di 
fundacion Mary Joan ta ponemi 
corda e co’i mata sangura cu ta 
lora den otro, y mi ta kere cu 
su mensahe ta loud and clear, 
cu, tin cu cuida y purba stop e 
crecemento di cancer, sea ta na 
pecho of na pulmon, e.o. 
Pabien na fundacion Mary 
Joan Breast Cancer Support 
Group y tambe na Wilhelmina 
Kankerfonds y fundacion Ed¬ 
mund Harms, kendenan tur ta 
haciendo un tremendo trabao 
di sostene, apoya y yuda riba 
varios tereno ora cu cancer 
bati na porta. Pronto tambe 
den e programa radial Dushi 
Awasero Musical entrevista cu 
Enrita Werleman, e presidente 
dinamico yen di energia di fun¬ 
dacion Mary Joan. 


Lainda den bo barrio “Madiki” tabata tremendo 


Diasabra anochi na Madiki 125 
candidata #14 riba lista berde, 
drs. Lainda Kemp Westerhof a 
tene su warm up pa e parada 
di diadomingo. E tabata uno 
hopi bon mes y cu un acogida 
hopi gusta. E publico a goza un 
mundo cu Youth Xtreme. Un 
danki ta bay specialmente na 
Youth Xtreme, Elite, Dj Moffi, 
miembronan di e cas madiki 125, 
MC Oss, comishon “Lainda tur 
caminda”, famia Quandt, Todd, 
Kamperveen, Dirkz, Arendsz, 
Kemp y Ridderstap. 

A/EMainta 

Nos e-mail: 

noticia@avvemainta.com 

Tel: 583-1400 
Fax: 583-1444 

Local 125 


Despues di a conkista Dakota siman pasa 

Richard Visser cu “Bario Night” awenochi Savaneta 


DESPUES di a pasa conkista 
Dakota, awe e candidato num- 
ber 9 riba lista di AVP, esta Rich¬ 
ard Visser, lo ta di bishita den e 
pueblo di Savaneta. E politico lo 
ta den un evento special dilanti 
Mariniers Kazerne na Savaneta 
for di 7:30PM te cu 10:00PM 
companja pa e banda NBO. Ora- 
dor special pa e anochi aki lo 
ta Drs. Rene Herde cu e topico 
Educacion, e solucion. 

Pa hasi e Bario Night aki uno 
mas informativo y differente, 
lo wordo elabora riba differente 
aspectonan di ‘ensenansa’ cu ta 
encera: 

E rol y importancia di ensen¬ 
ansa: “EDUCACION t’e SOLU¬ 
CION”. Richard Visser y Rene 
Herde’ ta delinea e amplitud y 


rol crusial di ensenansa den tur 
fase di bida y tur aspecto di bida 
personal y di comunidad. 
Educacion den prome fase di 
bida: 0 te 4 ana. 

Educacion y ensenansa den 
segundo fase: edad di 6 te cu 
18 ana. 

Educacion y ensenansa den y 
pafo di scol: e rol di progra- 
manan extra curricular, de- 
porte, arte, spiritualidad, etc. 
pa formacion di hende. 

Manera tur siman, entrada, 
coi bebe y snacks tur ta gratis. 
E evento aki ta bini net un si¬ 
man despues di un tremendo 
Bario Night den Dakota cu e 
conocido orador Tito de Cuba 
cu a elabora riba topiconan 
laboral. Pa awenochi ta spera 


un publico grandi atrobe pa por 
scucha di e plannan y ideanan 
di Richard Visser di partido 
AVP. E candidato number 9 riba 
lista di AVP tin un plan strate- 
gico di salubridad publico na 
unda cu e pueblo ta central. No 
solamente pa e parti di salud, 
pero specialmente pa promove 
mas movecion y deporte cum- 
insando for di un edad hoben, 
den combinacion cu scolnan y 
clubnan deportivo. Tur esaki 
y mas ta inclui den e plan di 
Richard Visser titula “Mi Salud- 
Mi Futuro” cu ta forma parti di 
Plan “Aruba Ariba” di Partido 
AVP. Pa esnan cu kier mas in- 
formacion, por subi su website 
www.richardvisser.org y lesa of 
download e plan completo. 

Conciudadano stranhero cu permiso: 


Kico tabata e promesanan haci pa abo participa 
den e parada di AVP?? Y vota pa nan?? 


Pa: Remigio A. R. Wever 


DEN un of mas articulo ante- 
rior mi a elabora riba e prome¬ 
sanan cu (parti di) oposicion lo 
a haci na stranheronan, p’asina 
gana voto. 

Mi a papia entre otro riba e 
chensnan cu e stranhero lo tin, 
si Aruba bay den UPG, y pues 
keda na merced di Hulanda/ 
Europa. 

Hulanda, mescos cu antes nan a 
haci cu Australia, New Zealand 
(y si mi no ta equiboca, Canada 


tambe), esta haci e paisnan un 
pais pa unda e Hulandesnan 
por a emigra, lo no hesita pa 
sigui manda nan paisanonan pa 
Aruba, pa aki ocupa puestonan 
cu nos yiunan, y yiunan di nos 
yiunan, lo mester a ocupa. 

Si esey ta nos futuro, kico lo ta 
BO futuro, si abo como stra¬ 
nhero ta “stroba” e Hulandes di 
hana un cupo riba nos mercado 
laboral. Lagami ta mas cla: 


Aruba NO tin “cama pa’ tanta 
gente”. 

Contrario na Australia y New 
Zealand, Aruba NO ta un pais 
pa migracion! Y Aruba NO ta 
crece den tamano tampoco! 
Abo cu tin e pasport Hulandes 
caba, bo a wordo priminti un 
permiso pa bo mayornan, bo 
ruman, bo amigo, pa despues 
nan aplica p’e pasport ey? 

Corda cu esey ta un promesa 


falso pa motibo cu e maximo 
di permiso cu un stranhero por 
hana, ta pa 3 (tres) ana (Swiss 
model), SI NOS MERCADO 
LABORAL TA PERMITI ESEY!! 
Y, un biaha mas; si bo ta kere cu 
den un Gobierno di AVP, den 
coalicion of no, e portanan di 
Aruba lo wordo habri sin limite, 
bo ta bon equiboca! 

E prome pais cu lo impedi esey, 
ta Hulanda, exactamente pa no 
stroba nan paisanonan di por 


establece na Aruba. Y e prom- 
enan cu lo ta riba lista pa “dar la 
vuelta de regreso” ta esnan cu a 
cay pa e promesanan falso. Esey 
ta locual ta spera abo si bo duna 
AVP, y otronan, bo confianza, 
pasobra e ora ey Aruba lo bay 
den UPG, y lo cay 100% bao 
Hulanda/Europa. 

Si bo no ta kere, puntra e yiu di 
Corsow, of e yiu di Bonaire kico 
ta spera nan!! 

Bo futuro ta den BO man! 


Aportando na un Aruba mas sigur AHATA ta presenta 

Mike Hayashi ta comparti conocemento 

Di neighborhood watch y seguridad personal 



YUDA mantene nos comuni- 
dad un lugar sigur mester ta un 


prioridad di nos tur. Haciendo 
su propio contribucion na e 


meta aki, Aruba Hotel & Tour- 
ism Association (AHATA) ta 
ofreciendo un sesion publico, 
estrenando e orador invita Mike 
Hayashi, payuda stimula, como 
tambe fortalece, esfuerzonan pa 
programanan di Neighborhood 
Watch rond Aruba. Tur hende 
ta ser encurasha y ta bonbini 
pa atende e charla gratis aki. E 
seminario ta programa pa tuma 
lugar diahuebs, 3 di september 
2009 na Aruba Marriott Resort, 
di 6 pm pa 8 pm 
E sesion publico lo encera: tip- 
nan pa seguridad y strategianan 
pa cuminsa of fortalece progra¬ 
manan di Neighborhood Watch 
pa tene comunidad y famianan 
mas safe; conseho con evita bira 
victima di crimen na cas, scol 
of na trabao; metodonan den 
cual por identifica situacion y 
custumbernan personal cu por 
compromete bo seguridad pro¬ 
pio y asina aumenta bo chens 
di bira un victima; con pa evita 


un confrontacion inespera; y lo 
repasa tecnicanan di proteccion 
personal. 

Mike Hayashi ta un Experto di 
Proteccion Personal di Merca, 
kende ta bin nos isla riba invi- 
tacion di AHATA, pa comparti 
su conocemento tocante Neigh¬ 
borhood Watch, como tambe pa 
duna instruccion riba tecnican¬ 
an pa fortifica seguridad per¬ 
sonal. E tin un historia exteno 
den provee tipo di seminari- 
onan asina tanto na empresa 
como tambe varios comunidad. 
E tin un trayectoria como orado 
invita na eventonan na mas di 
450 ciudad rond mundo, como 
tambe asesora varios compania 
di taya di Fortune 500. Tambe 
e ta un faha preto di septimo 
grado y ta un experto riba 
defensa propio. Prome cu su 
yegada na Aruba, e lo aparece 
na Kingston, Jamaica, unda e ta 
duna un seminario similar. 


E charla proximamente, como 
parti di un esfuerzo continuo 
di AHATA pa yuda fortalece e 
comunidad den cual e ta desea 
di tin un rol activo y positivo. 
Esfuerzonan similar di pasado 
a inclui recien seminarionan di 
servicio na cliente na agentenan 
di polis como tambe esfuerzo 
continuo den sostene Aruba 
Security & Hospitality Founda¬ 
tion y esfuerzonan pa un Aruba 
mas mihor y sigur. 

Henter comunidad ta invita 
pa probecha di e seminario 
gratis aki y beneficia asina di e 
conocemento profundo cu sr. 
Hayashi por ofrece pa loke ta 
programanan di Neighborhood 
Watch y otro tecnicanan unda 
comunidad ta tuma control y 
evita bira victima di crimen. E 
seminario ta programa pa tuma 
lugar diahuebs, 3 di september 
2009, na Aruba Marriott Re¬ 
sort, di 6 pm pa 8 pm Un y tur 
ta bonbini. 


Les di Zumba na Centro di Bario Savaneta 

TA cuminsa cu lesnan di Zumba dia 1 september awor na Centro di Bario Savaneta. Esaki lo tuma lugar dialuna, diarazon y diabierna. 

E horario lo ta di 8’or pa 9’or di anochi y duna p’e instructora certifica, Naibelin Garcia. Esnan interesa por yama tel. 584-7280, 593-4566, 660-8735, 963-4283. 
Inscripcion personal ta tuma lugar dia 31 di augustus awor na Centro di Bario Savaneta for 
di 5’or di atardi pa 8’or di anochi. 

Local 127 


Hefe di seguridad di barco 
ta baha 3 persona 


POLIS di Oranjestad a wordo 
manda 11.45 di mainta na haf, 
unda personal di Aruba Port 
Authority a pidi asistencia. 

E problema ta cu e crucero 
Adventure of the Seas tabatin 
problema abordo y a pidi pres- 
encia di polis. 

Ora cu polis a yega nan ta papia 
cu e hefe di seguridad, kende 
ta bisa polis cu mientras cu e 
crucero tabata navegando for 
di Puerto Rico pa Aruba, taba¬ 
tin dos incidente riba laman, y 
segun regia, esnan cu haci nan 
mes culpable n’esaki, mester 
wordo baha for di e barco n’e 

Homber 
ta rabia cu 
turista ta 
busca droga 
na su tent 

UN guardia trahando riba 
beach, diamars mainta 10.30 
a pidi asistencia, como e cono- 
cido M.L., kende tin un tent 
riba e beach dilanti Moomba 
Beach, ta grita cu tin hende ta 
bende droga riba beach. 

Polis abay n’e tent, pero M.L.no 
tabata eynan. Polis a papia cu 
su casa y e casa ta bisa polis cu 
su casa a bay un rato y e ta bisa 
cu e problema cu a surgi ta cu 
tin turista a bin na nan tent y a 
puntra p’e conocido S., kende 
ta bende droga na turista riba 
beach. 

M.L. a rabia pa esey, como cu 
S. tambe a menasa nan. 

Segun e senora a bisa polis cu 
nan a duna keho na Recherche 
caba, pero nada no a wordo 
haci.Polis a tuma nota y ta sigui 
e desaroyonan di serca. 



Tel: 583-1400 
Fax: 583-1444 


prome porta cu nan yega. 

E ta bisa cu un pareha S.U. y e 
muher M.U a bringa cu otro y 
e muher a una e homber den 
su cara. Tambe e ta bisa cu e 
trahador M.G. a bebe burachi 
y a bringa cu su coleganan riba 


e barco crucero. 

Polis a tuma e 3 personanan 
y a hiba nan n’e personal di 
e agencia cu ta representa e 
barco-crucero pa percura p’e 
hendenan aki yega na nan 
destino. 


Cumana 76 
Oranj estad, Aruba 
Tel: 588-6699 
Fax: 588-6698 
593-0857/560-1403 


“ Abo ku ta biba bou di amparo di altisimo 
ta hospedå den sombra di Dios Omnipotente 
bisa Senor: “Mi refugio, mi forti mi Dios 
den kende mi ta pone mi konfiansa” 

Salmo 91 

Cu honda pena pero conforme cu boluntad di Dios 
nos ta anuncia fayesimento di: 


Marie-José Paulina Maria Johanna 

Zievinger-Botermans 
Mihor conoci como “Josee” 

Na nomber di su : 

Esposo : John Eric Zievinger 

Yiunan : Jordy y Zoe 

Su segunda Mama : Fanny Zie vinger-Altafulla 
Yiunan di criansa : Medylise Zievinger , JM y Shannon 
Cecely Zievinger, Zydane 
Indrha Zievinger, Nigel y Jayden 
Ruman : Sra. Anna Maria Wessels y Rob Hulshuizen na 

Haiti 

Cuna stima: Lia Zievinger van Kempen 

Su Omonan y Tantanan na Hulanda. 

Tur su swa y cunanan na Aruba 

Amiganan : Yvonne, Antoinette, Inge, Elsje, Sandra, Nicolien, 

Iris, Claudia Chinyan Zhang y mucho mas. 

Su Pastor Raymond Maseley y famia 
Su ruman den Cristo di Houses of Divine Glory. 

Demas famia , amigo y conosirnan 

Famia : Botermans, Zievinger, Wessels, Bilderbeek, 

Contreras, Rivas Krishaans, Zanoni, Simon, 
Altafulla, de Groot, Laclé, Feliciana, Van Kempen Luydens, Maduro, 
Sille, Pieters, Werleman, Pimienta, Hermsen, Williams 
Figaroa, Wouters, Sneek, Maxwell, Bassink. 

Adres pa Condolencia : Aurora Funeral Home 

Diabierna 28 di Augustus 2009 
7’ or pa 9’ or di anochi 

Acto di entiero lo tuma lugar Diasabra 29 Augustus 2009, di 2’or 
pa 4’or di atardi Na Aurora Funeral Home y despues saliendo pa 
Santana Sabana Basora. 

E respons ta cuminza pa 3.30 di atardi. 

Enbez di flor of krans lo tin un box disponibel pa Koningin 
Wilhelmina Kanker Fonds. 




rtfimera! CStW 


Cel: 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


“Y mi tin esperansa encuanto Dios, esperansa cu ta toca nos di cu tin 

un resureccion, 

asina di husto y inhustonan” 

Echonan 24:15 

Cu inmenso tristesa na nos curason nos ta anuncia fayecimento tragico 
di nos yiu stima, 

ruman, sobrino y nieto masha stima: 



Emmanuel Junior Quevedo 

Na edad di 23 ana 

Carinosamente jama “Eman” of “Mamel” 


Na nomber di su mayornan 

Su mama: 

Su tata: 

Thelma Rasmijn 

Manuel Andres Quevedo 

Su companera: 

Chantelle Fortin 

Su Suegronan : 

Lissette y Robert Fortin 

Su ruman nan: 

Tamara T. Quevedo 

Jemuel J. Quevedo 

Su welanan: 

Magriet Rasmijn 

Rosa Kelly 

Su welo stima: 

Juan Isidro Rasmijn 

Su tantanan: 

Meda y Steve Cabenda y famia 

Ruth y William Perdomo y famia 
Tabita y Giovanni Webb y famia 
Zipporah y Jonathan Cornes y famia 
Maria y Roland y famia 

Yolanda y Kenneth Fingal y famia 

Su omonan: 

Rolando y Lidia Rasmijn y famia 
Renny y Paulette Rasmijn y famia 
John y Anyocelina Rasmijn y famia 
Eugenio y Louisa Quevedo y famia 


Su primo y primanan, su coleganan di Johnson’s Enterprises N.V. 

Su hefe stima Ian Lejuez 

Su mihor amigonan:Jeffrey, Cheeuw, Robby, Kevin, Kenny, Gerick, 
Siro, Jenouk, Jigger, Jeremy, Yoyo, José Luis. 

Ta in vita tur amigo, conocirnan y demas famia: 

Quevedo, Rasmijn, Winklaar, Fortin, Leest, Kelly, Werleman, 
Cabenda, Herms, de Laat, Perdomo, Webb, Fingal, Comes, 
Fernandes-Pedra, Franken, Ofracia-Ramos, Suares, Aldama, Lores, 
Tromp, Koolman, pa asisti na e acto di entiero cu lo tuma lugar 
Diahuebs, 27 di augustus, 2009 di 2:00 pa 4:00 di atardi na 
Aurora Funeral Home y despues pa Santana na Sabana Basora. 

Y demas famia na Venezuela, Hulanda y Korsow. 

Eman tabata alegre, bin bisti na color alegre enbez di rou. 

Despensa nos si den nos tristeza nos a lubida aigun famia of amigo. 

Despues di entiero nos no ta ricibi bishita di condolencia na cas. 


< 9 * 

Problema pa hisamento 
di bandera politico 

E homber J.M.A.B. naci na Colombia di 54 ana, a pidi asistencia 
di polis diabierna atardi 5.30, ora cu el a haye den problema, 
como cu cada biaha cu e subi su bandera di AVP, e dono di e 
apartamento ta kite. 

Polis ta papia cu e homber J.M.A.B., kende ta bisa polis cu e tin 
problema cu e dono di e cas S. v/d B, naci na Aruba di 49 ana, 
dor cu e ta pone su bandera berde na su apartamento y S. v/d B, 
ta kita e bandera. 

J.M.A.B.ta bisa polis cu el a bolbe pone e bandera y S. v/d B. 
a bolbe kite. Polis a papia cu S.v/d B, y a splike cu J.M.A.B. tin 
derecho di pone bandera na su apartamento, pero S. v/d/ B. ta 
bisa polis cu e ta di otro partido. E no kier mustra comprension y 
por tin mas problema. 

Polis ta detene 3 
persona cu tabatin 
intencion di horta den 
garashi na Balashi 

POLIS di Santa Cruz a wordo manda cu urgencia diamars 5.45 
di mainta n’e garashi di polis na Balashi, unda e trahadornan a 
haya 3 persona den e garashi. 

Na momento cu e 3 anti-socialnan aki, a mira polis nan a core bay. 
E trahador a bisa polis cu ta trata di 2 homber y un muher. 
Patruya bayendo n’e sitio ta topa e trio banda di e bushalte. E 
trahador di e garashi, kende a core nan tras a identifica nan. Polis 
a detene tur 3 y a hiba nan warda di polis na San Nicolas. 


Vacunacion contra 
virus di griep na 
WGK Playa 

FUNDACION di Wit Gele Kruis ta participa na e mayornan cu 
Diaranson 26 di Augustus entre 8.30 -11.30 di mainta tin e po- 
siblidad di tuma vaccigriep pa e muchanan naci entre Februari 
2008 te cu mei 2009 cu ta inscribi na Wit Gele Kruis Playa. 

Thank You & Invitation 

Wife Aleida Rumnit, Children, and Grandchild of the late “Nando” 
would like to thank all those who showed their love, support and 
kindness to our family during the passing and funeral of our husband, 
father and grandfather 



Fernando Alexander Rumnit 

A heartfelt thank you goes out to: Chemtron Collegues, Consales 
Collegues, all our friends, neighbours, acquantances and family. 
Perhaps you did it with a kind word, handshake, phone call, flowers 
or a card, and your presence at the funeral one thing is for shore, it did 
not go unnoticed and we are very appreciative. 

We hereby also would like to invite you for the following 3 Holy 
Mass which will take place on the following days. 

Friday august 28, 2009 at 6:30 pm at the Sta Theresita Church 
Saterday august 29, 2009 at 7:00 pm at the Emanuel Kapel 
Sunday august 30, 2009 at 6:30 pm at the Sta Theresita Church 





Pa motibo di 
viahe ta Bende 

noticia@awemainta.c( 

Servicio pa Comunidad 

| Telefon di Emergencia| 

Number di emergencia 911 
Polis 100 

Brandweer 582-1108 

Ambulance O c stad 582-1234 

Ambulance S.N. 584-5050 

Hospital 587-4300 

Centro Medico 584- 8833 

Botica na Warda ■ 

Pabou di Brug: Oduber 
Pariba di Brug: Aloe 

h Dokter na Warda ■m 

Pabou di Brug: dr. 

Pariba di Brug: dr. 

I Otro Servicionanl 


Setar I nf o 118 

Digicel Info 145 

Setar 582-5151 

Elmar 52-37100 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 

Polis I 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

527-2900 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 


S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 

C.M.B. #229- 82600'. 

Victor R Winklaar. 

Local 129 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Kico ta e motibo cu mester trata na 

engana pueblo 


Mientras cu tur hende sa mihor! 


SCUCHANDO conferencia 
di prensa di e partido MEP e 
pregunta ta lanta ta kico ta 
e motibo pa un persona bon 
educa cu sa mihor mester 
bin trata na engana e pueblo 
mientras cu e sa mihor? 

Ora bo scucha cu ta bio trece 
dilanti cu ta influencia di afo y 
crisis mundial a causa cu costo 
di bida a subi asina dråstico na 
Aruba anto ta djies lubida di 
menciona e BBO adicional riba 
esaki anto mi ta kere cu aki in- 
tencionalmente ta trata na egana 
un pueblo di kico ta e berdad. 

E persona aki mester por sa mi¬ 
hor ora cu e ta trata na engana 
e pueblo cu ta influencia di afo 
ta causa cu costo di bida a bira 
asina caro na Aruba mientras 
cu na nos hermana isla nan mes 
por mira cu cerca nan e costo di 
bida no a subi manera na Aruba 
anto mi ta kere cu aki mester tin 
interesnan grandi pa un persona 
bon educa ta bin trata na haci 
cosnan asina intencionalmente! 
Si e persona aki kier tabata 
prudente mihor e’la bin splica 


pueblo unda e 240 miyon cu e 
mes ta bisa cu e bendita BBO a 
genera pa Gobiemo a bay y kico 
a wordo hasi cu e placa aki! 

Si bo mes ta admiti cu BBO a 
genera 240 miyon pa caha di Go- 
bierno bo ta bisando claramente 
cu bo a aumenta e costo di bida 
pa e pueblo cu un 240 miyon pa 
ana cu pueblo no a haya bek ni ta 
mira unda e placa aki a bay! 

Si BBO no a wordo introduci 
anto e comunidad tabatin 240 
miyon menos di gasto cu awor ta 
bay pa caha di Gobiemo sin cu ta 
mira un alivio pa cu e situacion 
financiero di Gobierno pues 
mihor e persona aki bin splica 
unda e placa ta y na kico e’la 
wordo gasta! 

Dia a intoduci BBO a bisa cu 
esaki lo tabata un cambio di 
belasting esaki lo tabata com- 
bina cu uno lo reemplasa e otro 
y pa cu e comunidad esaki lo 
tabatin e efecto di BUDGETAIR 
NEUTRAAL!, es decir cu ta 
djies cambia e manera di cobra 
belasting y cu esaki lo no tabatin 
un efecto riba costo di bida di e 


ciudadano, awor ta bin admiti 
cu esaki tabata otro engano cu 
a wordo cometi na e comunidad 
Ambiano bisando un cos y haci 
otro y a ranca segun e propio pa- 
labra di e persona aki cu a genera 
240 miyon extra y awor kier bin 
pretende cu no por elimina esaki 
pasobra mester demostra unda ta 
bay saka e 240 miyon aki, wel na 
lugar di sigui defende e engano 
cu a haci e pueblo mihor bin 
duna cuenta ta dicon tin mester 
di e 240 miyon aki cu no a duna 
ningun alivio na e pueblo y e 
situacion economico di e isla. 
Cu e Gobierno actual no tin un 
maneho ta bisto pasobra awe por 
a tende tambe cu ta placa di Plant 
N. V. ta wordo utiliza pa haci gas- 
tonan di mantencion cu normal 
mester a wordo presupuesta pa 
asina por a cumpli cu e deber di 
mantencion di propiedadnan di 
e pueblo aki! 

Awe ta duna otro bez mas abier- 
tamente cu no ta cumpliendo cu 
ley di contabilidad y ta hibando 
un maneho desatroso pa cu e 
fondonan di e comunidad aki 


cu no ta wordo destina pa su 
metanan directo. 

Si no ta pa Plant N. V. awe lo no 
por a haci mantention di scol 
y caretera etc. aki por mira cu 
placa di e comunidad aki ta bay 
na interesnan desconoci pa e co¬ 
munidad y ta pesey tambe nunca 
a presenta un resumen di cuenta 
financiero di e gobiemo actual 
pa responsabilisa e maneho cu a 
wordo hiba cu e placa di e comu¬ 
nidad aki caminda cu pueblo lo 
por a bin ripara mas liher y saca 
su conclusion cu no ta hiba un 
maneho saludabel y conforme 
di locual cu lo ta wordo asumi 
y poni den nos leynan di cont- 
abilidad. 

Tur compania na Amba mester 
raporta nan maneho financiero 
tur ana na Gobiemo pero aki ta 
mira cu un bez mas ta tristo pa 
constata cu Gobierno mes no ta 
cumpliendo cu nan propio leynan 
y duna un relato financiero anual 
na e comunidad kico a haci cu su 
placa cu ta wordo ranca for di su 
economia sin mira e resultado 
final. Awor ta bin discusion riba 


TIPO Dl CAMBIO OFICIAL 

Valido pa 27 augustus 2009 


Placa Extranhero 

Bank Papieren 

Wisselen, Cheque 
Reis Cheque en 
Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.61 

1.63 

1.65 

Engelse Pond Sterling 

2.83 

2.88 

2.94 

Zwitserse Frank per CHF. 100 

167.05 

167.77 

168.57 


Ned.Ant. Guiden perANG. 100 98.00 

Japanse yen per JPY. 10.000 187.51 

EuroperXEU. 100 251.86 


100.00 biljetten 100.20 
chq./overboeking 100.00 


189.22 

254.16 


191.12 

256.71 





Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 


un 240 miyon extra cu a wordo 
saca for di e economia di e isla 
aki sin cu por mira e resultado di 
esaki of por haya reporte di kico 
a haci of a gasta e placa aki cu no 
tabata presupuesta di e tamayo 
aki pues normalmente lo mester 
tabatin un surplus si por kere 
e informacionnan cu ta wordo 
suministra den e dianan aki! 
Pueblo no laga ningun hende 
trata na tumabo hasi y reclama 
bo derecho cu mester duna cuen¬ 
ta di kico a haci cu e placa cu e 
comunidad aki a genera y cu no 
sa unda esaki a bay. 

Dia 25 di september esaki mester 
ta un di puntonan mas Cardinal 
pa huzga ken bo kier pa sigui 
goberna e lugar aki na un manera 
transparente y husto. Pueblo no 
por sigui acepta medida sin cu 
ta duna cuenta kico ta pasa cu e 
entradanan aki! 

Atentamente, 

R. Smit, Santa Martha 8 



HOTLINE 

733-8477 


Pigicel 

Spera Mas. Hanja Mas. 

AirTran Airways ta pidi permiso pa 

cuminsa bula pa Aruba 



ARUBA Airport Authority 
N.V. (AAA) a ricibi notificacion 
oficial for di AirTran Airways 
informando cu e papelnan 
necesario di US Department of 
Transportation (DOT) pa per¬ 
miso pa servicio directo non¬ 
stop riba un base semanal for 
di Hartsfield-Jackson Atlanta 
International Airport y Orlando 
International Airport pa Aruba 
a keda cla. AirTran lo bai usa 
avionnan B737-700 riba ambos 
ruta configura cu 137 asiento y 
ta spera pa cuminsa cu su servi- 
cionan na December 2009 for di 
Atlanta y na Februari 2010 for 
di Orlando. 

AirTran Airways su mix di ta- 
rifanan abao y Business Class 
cu prijs mas abao cu servicio 
excelente na cliente y como cu 
nan ta un di e companianan di 
mas hoben cu tur avion Boeing, 
nan ta keda cosecha exito cu e 
publico. Ademas, actualmente 
AirTran ta un di e aerolinea- 
nan cu mas ganashi ta haci na 
Merca. 

“Nos di AirTran Airways ta an- 
sioso pa trece nos servicio unico 
di calidad halto, y di balor halto 
pa e dushi isla di Aruba” asina 
John Kirby, Senior director di 
strategic planning pa AirTran 


Airways a bisa. “Nos servicio 
nobo for di Orlando, Florida 
lo brinda e arubianonan nan 
prome servicio non-stop pa un 
di e destinacionnan mundial 
mas popular, mientras cu nos 
servicio non-stop for di Atlanta 
ta brinda servicio pa conecta 
cu mas di 30 destinacion na 
Merca”. 

Actualmente Atlanta ta wordo 
sirbi diariamente un biaha of 
dos biaha pa dia den periodo- 
nan druk door di Delta Airlines. 
E servicio adicional di AirTran lo 
crea oportunidadnan nobo den 
e mercado domestico Mericano. 
Servicio directo pa Orlando lo 
no solamente ofrece oportuni¬ 
dadnan pa mercadonan nobo 
pa Aruba, pero lo ofrece un 


alternativa tambe pa e comu- 
nidad Arubiano pa bai na un 
di e ciudadnan di mas popular 
di Merca. Cu e servicio nobo di 
AirTran, nos partnernan aereo 
for di Merca lo aumenta na 
8, di cual American Airlines, 
USAirways, Continental Ai¬ 
rlines, Delta Airlines y United 
Airlines ta legacy carriers y 
Jetblue, Spirit y AirTran ta nos 
Low Cost Carriers. Ademas, 
nos cantidad di gatewaynan 
Mericano lo aumenta na 13: 
Atlanta, Boston, Charlotte, 
Chicago O’Hare, Newark, Fort 
Lauderdale, Washington Dull¬ 
es, Houston, New York JFK, 
New York La Guardia, Miami, 
Orlando y Philadelphia. 

E prijsnan halto di gasolin du- 


rante e zomer di 2008, e crisis 
financiero cu a resulta den e 
recesion economico mas pio y e 
caida pisa den demanda pa haci 
viahe, ta haci cu e anuncio pa 
servicio nobo durante e periodo 
aki fantastico. AAA su polisa di 
mantencion di servicio aereo y 
diversificacion di e network di 
ruta ta su principionan princi¬ 
pal y ta sigui ricibi resultadonan 
exitoso. Esaki ta wordo ilustra 
den e cifra di crecimento den 
cantidad di pasahero den e 
luna di Juli 2009 cu a aumenta 
cu 4.5% y cu lo sigui wordo 
complimenta cu e anuncio di 
servicio adicional nobo aki... E 
reunionnan durante eventonan 
manera Network y e hechco cu 
AAA a anfitriona Network Latin 


America 2008 aki na Aruba 
definitivamente a contribui na 
AirTran su decision pa aplica 
pa por cuminsa cu servicio pa 
Aruba. 

‘Bonbini AirTran, bonbini na 
cas!’ asina Peter Steinmetz, Ma- 
naging Director di AAA N.V. a 
bisa. “E servicionan aki durante 
e tempo dificil actual ta simple- 
mente fantastico y nos team ta 
comprometi pa sigura e exito di 
ambos e servicio adicional for di 
Atlanta y tambe e servicio nobo 
for di Orlando. Nos ta kere cu e 
mercado local definitivamen¬ 
te lo contribui na e exito di e 
servicio for di Orlando. Nos ta 
ansioso pa e vuelo inaugural 
den luna di December.” 


Francis Groeneveldt, candidato MPA 

Kico mi ta hanja si mi vota pa bo? 

Hobenan buscando pa haci un diferencia y stop cu votamento tradicional di un partido 


TA duel mi di scucha hende puntrami, 
kiko lo mi hanja si mi vota pa bo? Of 
kico bo por haci pa mi? Mi contesta ta: 
Mi no a drenta politica pa yuda hende 
individual of duna un persona algo. 
Loke si mi por haci ta yuda contrubui 
na e progreso di e pais y asina yuda tur 
hende enbes di djis un grupito. Si MPA 
construi un mihor pais bo tambe lo por 
beneficia di dje. 

Mi ta ripara cu hobennan ta buscando 
un partido pa vota pa, pero nan no kier 


sigi tradicion di nan mayornan, p’esey 
mas hobennan ta aserca e partido 
di MPA pa hanja sa mas di e plan di 
gobernacion cu tin pa e hobennan y 
tambe pa pais Aruba. E tradicion di 
keda vota di pa e partido di bo mayor¬ 
nan ya no ta reina serca e hubentud di 
Aruba. Hobennan mester lanta y forma 
nan mes un opinion y ta p’esey nan ta 
consciente cu mester bin un partido 
diferente pa mehora nos communidad. 
No mester tin motibo pa tin miedo pa 
politica nobo. Na India den 2007 nan 


a dicidi di stop di vota religiosamente, 
nan a tuma e paso pa vota pa un hende 
muher goberna nan pais, cu ta algo 
fuera di normal, pero e communidad 
no tabata kier e tradicion mas di mesun 
gobenantenan. Den 2 anja di tempo, 
mira con un hende muher por a trece 
cambio positivo den un pais cu nunca 
hende lo a kere lo por cuminsa mira 
luz di dia. 

Mesun cos ta pasa na pais nan rond 
mundo incluyendo Merca, hende ta y 


a busca lidernan nobo, hende cu por 
tuma e reto pa goberna un pais, y no 
cu mesun gobernacion di anjas caba. 
Ta un generacion nobo di lidernan cu 
ideanan nobo mester pa por lucha pa 
progreso, unda tur hende ta forma 
parti di e desicionan di un pais. Aruba 
mester por permiti politico nobo y 
capacita drenta den nos gobernacion. 
Cambio y mehoracion na unda tur 
hende di chiquito pa grandi ta conta. 
Aruba merece pa bira mihor. Cu MPA 
E Ta Posibel! 

Marlon Sneek cu palabra di alerta 


No laga ningun hende gana bo 

PA basta dia caba mi por atenae^ hari. Pio ainda ora cu nan perde nos status aparte. 


i por a tene 
con e diferente politiconan di e 
partido MEP ta bin purba tira 
santo den wowo di pueblo y 
busca di tur manera pa lanta un 
discucion cu na e momentonan 
aki no ta al caso.E politiconan 
di MEP kier bin gana pueblo cu 
votando pa AVP Aruba lo perde 
su satus aparte y cu Hulanda 
lo bin manda aki na Aruba. Ki 
hilaridad pa tende e politiconan 
aki. Awor cu nan a caba di haci 
desaster nan kier busca un “is- 
sue” pa kita atencion di pueblo 
for di nan bagamunderianan, 
di e 8 ana di castigo cu pueblo 
ta pasando bao di e gobierno 
di MEPCandidatonan di MEP a 
perde streya di NortOra cu bo 
tende e candidatonan aki papia 
di status aparte y cu nos lo bay 
perde autonomia mi mester 


kier forza nos lider di partido 
Mike Eman pa papia tocante di 
UPG, damas y cabayero “a otro 
perro con ese hueso” dia 25 di 
september nos tin un elecion 
caminda nos ta bay vota pa 
parlamento di Aruba y no pa 
e posicion di Aruba den reino. 

Boso no kere cu boso lo por bin 
bruha tera, por ta boso ta pensa 
cu e pueblo aki lo bay tras di e 
storianan di fantasma cu boso 
ta treciendo dilanti. Lider di 
partido a bisa caba cu si acaso 
un dia nos bay dicidi riba e 
posicion di Aruba den reino, 
cu ta e pueblo lo bay dicidi esey 
pa medio di un referendem y 
punto. Bay busca algo otro pa 
core campana eune. 

Den man di M.E.P si nos lo 


Un cos si ta berdad cu si nos 
mester sigui cu e gobierno di 
MEP aki si nos autonimia lo ta 
na peliger. Tur hende sa cuanto 
Hulandes Europeo tin hinca 
den e aparato gubernamental. 
Hendenan cu gobierno Hu¬ 
landes a manda pa controla 
e gobernantenan cu nos tin, 
paso tin un cantidad di cos 
dudoso cu a tuma lugar. E lista 
di e hendenan cu a bin for di 
Hulanda pa controla Nel y su 
ministernan ta hopi largo, ata 
aki aigun di nan: Polis, Douane, 
Belastingdienst, FinancDen, 
Post Kantoor y asina mi por 
sigui menciona.Ainda ta fresco 
den nos memoria con 3 minis¬ 
ter a bula te for di Hulanda pa 
kita tur autoridad di minister 
di husticia. E mal gobernacion 



cu gobierno di MEP ta hibando 
ta loke cu lo bay conduci cu 
nos lo perde autoridad y sus- 
esivamente nos status aparte. 
Un grupo di hende cu no sa 
con pa goberna ta esnan cu 
ta poniendo nos status aparte 
na peliger. Pesey mes pueblo 
mi kier a haci un apelacion na 
boso pa vota AVP pa nos mustra 


Hulanda cu na Aruba tin hende 
capacita pa goberna e pais aki y 
no e set di hende cu solamente 
ta interesa den enrikese nan 
mes y no tin oido pa pueblo. 
Pueblo bo sirbido Marlon Sneek 
ta conta cu bo sosten dia 25 di 
september pa duna e pais aki 
un rumbo nobo no lubida cu 
12 ta e cos. 


Aruba no a gana e Junior League 
World Series, pero 

E campeonnan Latino Amercano, 
por medio di Aldair Croes a gana 
e Home Run Derby 



For di Merca, nos a recibi informacion cu maske cu Aruba 
nno a gana e Junior League World Series, unda nan a bay cu 
e titulo sub-campeon, pero e campeonan Latino Americano, 
por medio di Aldair Croes a sa di gane e World Series Home 
Run Derby, patronisa pa Best Buy. 

Den e prome buelta diasabra ultimo, Aldair Croes y su com- 
panero Marac Danies y Brian Camacho di Saipan, tabata 
empata. 

Den di dos buelta, Aldair Croes a tuma bentaha den e cantidad 
di homerunnan bati y asina a gana e Home Run Derby. 

Best Buy, te mayor sponsor di World Series y asina a percura 
p’e premiacion n’e ganadornan di e Home Run Derbym teni 
na Heritage Park. 


Gervais Rene Herdé 

EDUCACION t’e SOLUCION 

Prioridad di AVP: pone ensenansa traha pa henter Aruba! 


“E meta di bon ensenansa ta 
pa equipa tur hende cu e cono- 
cemento y habilidadnan pa e 
por cuida su mes, haya y haci 
un bon trabou. Pa e por gana 
un bon salario pa e por cuida su 
mes y su famia. Nos kier pa tur 
hende, por mantene su mes y 
su famia. Nos kier sigura cu tur 
hende lo tin un bida stabiel y un 
entrada husto y stabiel. Educa- 
cion t’e solucion pa haci esaki! 
No kier sigura cu tur hende ta 
biba independiente di fabor- 
nan politico of di otro hende. 
Educacion t’e solucion pa haci 
esaki! Nos mester reforza nos 
trahadornan na tur nivel y den 
tur sector, pa nan mes y pa nos 
por mehora calidad di nos servi- 
cionan y amplia nos economia. 

Educacion t’e solucion p’esaki! 
Nos kier pa hende biba largo y 
salud. Educacion t’e solucion 
p’esaki. Nos kier sigura cu tur 
hende ta biba bou condicion- 
nan cu ta evita cu nan ta cai 
den vicio, criminalidad of otro 
formanan di ilegalidad cu ta 
causa dano na mes y na nos 


comunidad. Pa esaki y pa tur 
otro tereno di bida personal y 
di desaroyo di nos pais, edu¬ 
cacion t’e solucion.” Rene 
Herdé, educador di profesion 
ta sigui enfatisa e importancia 
di educacion y ensenansa y e 
rol cu AVP ta duna ensenansa 
den desaroyo di nos pais. Algo 
cu e programa di gobernacion 
di AVP ta refleha bon. 

DUNA ENSENANSA PRIORI¬ 
DAD ATROBE 

“Ta pesey nos a duna ensenansa 
un prioridad halto den nos plan 
ArubAriba’ pa gobernacion di 
Aruba entre 2009 y 2013.” Rene 
Herdé, number 16 riba lista di 
AVP, ta mustra riba e programa 
amplio cu AVP a desaroya pa 
ensenansa den gobernacion y 
e team di lidernan politico di 
AVP pa ehecuta henter e Plan 
ArubAriba’. (Riba e lista di AVP 
tin nada menos cu 9 candidato 
cu ta traha den y pa ensenansa!) 
Rene Herdé: ”Nos pais tin 
un cantidad di reto grandi pa 
resolve. Retonan di mehora e 


calidad di nos economia y hacie 
fuerte y duradero. Nos tin reto¬ 
nan social di elimina un pobresa 
creciente, adiccion na droga y 
aleohol alarmante, y criminali¬ 
dad persistente y cu ta menasa 
seguridad y trankilidad. Nos 
tin e reto di restablece balor- 
nan basico, di respet pa otro y 
derechonan igual pa nos tur. 
E balor importante di sirbi nos 
pais sin interes propio. Di co- 
responsabilidad pa nos comuni¬ 
dad y di solidaridad cu otronan. 
Nos tin e reto di restablece 
confiansa den husticia y den 
funcionamento democratico di 
nos institucionnan estatal. Pa 
tur e retonan aki, mi ta convenci 
cu Educacion t’e solucion! Y 
pesey educacion na cas y den 
barrio, den scol y riba tereno di 
wega, mester bolbe haya priori¬ 
dad. Pesey nos ta bai aumenta 
e inversionnan den ensenansa 
anualmente y traha hunto cu 
scolnan y mamestronan di scol, 
cu directivanan di scol y may- 
ornan, na un forma structura y 
continuo, te ora cu ensenansa 
bolbe traha pa nos tur.” 

Siman pasa na Medellin, Colombia 


Paulo Cesar Arbelaez Lacle y Paola Andrea Mazuera 

Garcia a priminti otro amor eterno 


SIMAN nos tabata testigo di dos ceremonia matrimonial masha 
importante, sigur pa Paulo Cesar Arbelaez Lacle y Paola Andrea 
Mazuera Garcia y nan respectivo famianan. Pasobra dilanti di 
varios testigo, primeramente diabierne atardi, den un forma 
masha intimo na un capilla den seronan di Medellin, e pareha 
aki a ser bendiciona den nan union di amor. Diasabra mainta, a 
tuma lugar e parti civil, cu a tuma lugar na Finca Fuente Clara 
na La Estrella. 

Despues di e parti oficial aki, a sigui un comemente, bailamento 
te den oranan di atardi, pa despues den oranan di anochi, sigui 
cu e fiesta na cas di mayornan di Paola Andrea Mazuera Garcia, 
den un ambiente Caleno. Un biaha mas, masha masha pabien ta 
bay pa Paulo y Paola y nos ta deseanan eterno luna di miel. 









































































